url: =A (6) Veina TBC Youth Conference kilawhcing :: ZOMI DAILY\nA (6) Veina TBC Youth Conference kilawhcing\nposted on 31 March 2015 at 10:52 am Lomkholna: Biakna, News, Zomi\nKong it U le Naute,\nPasian’ thupha tawh a (6) veina Tedim Baptist Convention Youth Conference, March 25-30,2015 sungin Phaileng Tuiphum Pawlpi ah nuamtak kibawl thei hi.\nKhawmpi hun sungah zin 800 val bang kipha aa,inntekte tawh gawm 1100 kiim bangin thusinna leh biakpiakna kinei thei hi.Hih hun sungah Evan.Langh Do Khup, Rev.Dr.Nang Sawm Piang, Sia Dal Sian Am-te in thusunna hong nei uh hi.Rev.Tuan Khan Mung le Pr.En Khat Muan ten speech hong nei uh hi. Tedim Icon Top (10) teng zong la kidemna kinei sak aa,Tg.En Suan Thang in Tedim Icon hong ngah hi.Top (10)teng DVD Album khat kibawlsak aa, April kha bei lam ah hawmkhiat zawh ding lunggulhna kinei hi.\nNitaksim phatna le biakpiakna nopcitakin kinei ziahziah aa,Malaysia pan TBC Music fund ding hong kipia teng tawh sound system akilei teng kizang pah ahih manin nopci mahmah hi.Huhna hong pia mimal kim tungah lungdamna lianpi iko hi.Topa’n thupha hong piaksak ta hen!\nNitak sim biakpiakna ah Evan.Langh Do Khup in hun hong zang(sermon) aa, tha kingah mahmah hi.Siapa’ makaihna tawh ki-apna hun ah khangno tampi tak khitui tak keuhkeuhin ki-ap ziahziah uh hi.\nInntek Pawlpite zong kician sitset mahmah uh ahih manin apai khempeuh hampha kisa in nuam kisa thei mahmah hi.\nHun tawp nitak kikhop pen 11:30 pm in kiman pan hi.Ahi zongin mipite’n ciah khiat ding lunghiang nei bang keei ahih manin Pasian phatna diang ziahziah kawmin kinei aa zingsang nai 3:30 am teh khat le khat thupha kipaih kawmsa in kikhen khia diamdiam zo pan hi.\nPasian in hih khawmpi zangin i gam i lei leh i minam adingin na lian tampi hong sep ding i lametna le i thungetna hi. Hih khawmpi adingin thungetna, piakkhiatna tawh ma apang khempeuhte tungah Topa’n thupha hong pia kimciat ta hen…Amen.\nRev.Cin Khan En\nPrevious: Malaysia gamsung aom Monorail meileng khat meikang\nNext: Thuciamnate (Covenants) ~ Rev. Zam Khat Kham\nPa leh a tapa khitui luangkhawm ~ Thawn Tuang\nA hoihzaw ngaihsutna ~ Pau Sian Lian\nJohor Bahru ah Toyota mawtaw nih kiphukha, mi 2 si in adang mi 2 liam\nKi Puah Phat Huai ~ Biakpiakna\nUSA gam ki sat in ~ Thawn Tuang


timestamp: atn

url: =Khe Neilo, Nuntakna Thak - Zomi Adventist Innkuan\nHunpatna La “O Worship the King” TD. 3A; SDAH.83\nHunkhakna La -“How Great Thou Art” TD.41; SDAH.86\nHunkhakna Thungen -Lesson Hilhpa\nLepani in a nuntakna pen kimanna nei kisa nawnlo hi.\nSangsia panin pensen a la, Lepani in, Naqarani aa biakinn a puah laitak in, temta tawh a taklam khe sat kha hi. A meimaa pen dam thei lo hi. Ahangin ama’n zunkhum natna nei ahih manin nasia semsem hi. A tawpkhakna ah a siavuan pa-in, a khe tankhiat ding a kul lam gen ta hi.\nA khe a kitansak khit zawh khasawm khit ciangin, Lepani in khetuh khat hong ngah kikta ahihmanin lampai hong kisinkik phot hi. Nikhat khit nikhat, “Khe khatbek ka neih zenzen hangin, Pasian a’ dingin kasepding om gige hi,” ci-in ngaihsun hi. Thu a nget kawmin sawtpi laipek a, a pawlpimite tawh effort bawl dingin a ngaihsutsut uh khua khat hong phawk kik hi. Tua khua ah, Adventist pawlpi mi innkhat a om lam zongh hong phawk kik hi. Tua innkuante in, a effort bawlna vuah ahuh dingun huhna nget dingin khensat hi.\nSee also Sabbath tawh kisai buaina\nTaxi khat kawmin tua khua ah a va pai leh tua innteekte’ tanu Anna in na dawntuah hi. Amah ahuh dingin a lamet, tua innkuante pen tuikulh galkhat lam panin Nadi khua-ah a peem uh ahihlam zongh, hong thei hi.\nJesu’ thu a vagen ding mi khatpeuh a vahawh nadingin thu a ngetngetna thu hong gen hi. A inn ah Pasian’ thu a vagen masa penpente’ pawlpi ah a lutpah dingin Pasian’ tungah kamciam a piakna thu zongh genbeh hi. Tua zingsang teekteek mah in, ansing ding gamlakah a tomtom laitakin, a ngakngak lenglate hong pai taktak tading ahihna a lungsim sungah na kilo khol khinzo hi. Thakhat thu-in inn ah aciah pah vinghvengh leh kuamah na om lo hi. ki pumsil phot in tawmcik sung angak laitakin inn pua lam panin Lepani’ aw` a za pahlian ahihna hong gen hi.\n“No pawl hongsuak pah ning ei. Mai Sabbath ciangin, kazi le ka tanu thum tengtawh hong kikhawm pah nung ei,” Nico in ci hi.\nAmau’ pawl a suahpah nading thu a gen ciangin, Lepani zongh lungdam lua kisa in, thu hong ngetsak pah hi. “Mai Sabbath ciangin nang’ kiangah kong hawh zaw ding a, na inn ah kikhopna biakinn khat i hongg zaw ding hi,” Lepani in ci hi.\nKha sagih sung sitset, Lepani in Nico’ inn ah kikhop biakpiakna va neih pih den hi. A khuapih pawlkhat zongh va kikhawm uh hi. Lepani in tua lai-ah effort a vabawl ciangin, Nico tawh, a zi tawh, a tanu thumte tawh simkhop in, khaa manpha 16 tui hong kiphum uh hi.\nA khe neih nawnlohna in a nuntakna kheel ahihna gen hi.\n“Khe nih ka neih lai-a, ka sep zawhloh, khe khat ka neih ciangin ka sem zo hi. Ka sepding nate ka phawk thei zaw hi” ci hi.\nTu ni-a i Sabbath 13 na Mission sumpi khenkhat tawh “Save 10,000 Toes” kici “kheme 10,000 te Honkhia In” cih nasepna ah ki huh ding hi. Tua pen Fiji gam a, zunkhum natna daalna nasepna leh tua natna a nei khinsa mite huhna ding nasepna ahih hi. Phaltak aa nong piakkhiat uh sumpite’ hangin lungdam mahmah hi.\nSee also Pasian Adingin Leeng\nPrev post Zokam Sabbath School Lesson 2019\nNext post Nasemte Kipawlna


url: =Lasiam Kimpi, Sangi Agape Family Gospel tawh holimna :: ZOMI DAILY\nAgape Family Gospel ( Lasiam Kimpi, Sangi leh apa Thawng Lian Kam) te March 10, 2013 Nipi ni Zomi Pentecostal Church Nashville, TN USA ah Dr. Cin Do Kham tawh Gospel hong pai uh aa, tua sungah thudotna/holimna (Interview) na neuneu te pawl khat:\nDr.Do Kham : Sia Kam aw Agapen Family Gospel bang kumin ki pan?\nSia Kam : 1990 kum in ki pan tu-in kum 23 phata hi.\nDr.Do Kham : Ni dangin Family Gospel cih bek in ka za aa, tu in Agape cih na behlapna ahang nong gen thei dia.\nSia Kam : Ka khua uh Sezang ah ka om lai un Family Gospel bek hi aa, Kawlpi ah ka teen uh ciangin Agapen pawlpi ah pawllut in Pawlpi mite hong ngetna leh hong deihsakna om bangin Agape cih in ka behlap uh hi.\nDr. Do Kham : Sia Kam nang bang hih dingin USA hong pai na hia?\nSia Kam : Kimpi boih ( Degree) ngahna ding tawh ki sai USA Visa ngah in Zogam panin hong pai hi-ing.\nDr.Do Kham : USA bangni hong tung, bang ni in bang hih dingin hong pai nahia?\nSia Kam : Dec 12, 2012 in USA kong tung aa, Kimpi in Dec 14, 2012 in boih hong la thei hi.\nDr.Do Kham : Kimpi in tu-in boih ngah khin aa nang bang ding aa om lai?\nSia Kam : Kimpi boih ngahna ding Visa ka ngah ban-ah Pasian hoihna a tangkoko nuam ka hizaw lai hi.\nDr.Do Kham : Tua leh USA ah om suak ding maw, Zogam ciah kik ding?\nSia Kam : USA ah om suak lo ee, maikal ni thumni ( March 13, 2013) Kawlgam ciah ding hi ing. Tu-in ka hun zat tawpna Zomi Pentecostal Church ah ka zat khak manin hampha ki sa ing. Hih bangin tha nong piakna te uh hangun lungdam mahmah ung.\nDr. Do Kham : Kimpi na pa in Kimpi boih ngahna dingin hong pai ci hiven nang’ bang boih a hia na ngah nong gen thei dia?\nKimpi : Worship lam tawh kisai Kum 3 ka sin ding uh hi na pi in Pasian in thupha hong pia in Kum khat in ka zo hi.\nDr.Do Kham : Sia Kam na Tanu Sangi na cih pen amah Lusei te hiam?\nSia Kam : Keipen Sang sia sem in a pai kawikawi ka hi aa, Tuidial khua ah ka sang sia sem sungin lawmnu nau hong paai aa, Lusei te tamna ahih manin Lusei ten nau na neih uh aa numei ahih leh naumin hong pia unla, a min pen Sangi ci ni ci-in hong ngen uh hi. Kenbel hi thei kei a Ni te tanh ding hi ci ing. Pasian thupha tawh cidam in nau ka neih uh aa, a Ni min ka pia uh aa a Ni in Cing Sen Sang cih min na phuak hi. A min tawpna Sang leh Lusei te min hong puahsak kholsa ki tuak ahih manin amin neu Sangi ci in pai suak hi. Lusei ( Mizo) hi peuhmah lo Zomi sit hi ei.\nDr.Do Kham : Kimpi leh Sangi na pa lah Guitar tum theilo aa, La lah siamlo bang ci bangin hong pattah ahiam?\nKimpi :Ka pa in ka neu lai un ka u Lun San ( tua hunin ka nau Sangi neu mahmah lai) tawh ni tak sim in La hongsin pih ngiatngiat hi. Guitar neilo ka hih manun ka pa in Music taangin Savun tutphah tumzel, Bawngnawi hai sat zel hi. Tua tawh hong pattah toto hi.\nDr. Do Kham : Kimpi leh Sangi no sang man lecin uh bang tupna neih ( pasal neih ding maw) nong gen thei ding uh hia\nKimpi : Ka neu a ki pat ka nulepa hong pattah mah bangin ka damsung tawntung Pasian adingin ki piak sawm ing\nSangi : Keizong ka dam sung tawntung Pasian adingin ki piak sawm ing.\nDr. Do Kham : Agape Family Gospel in bang tan ciang Pasian na sep sawm aa, bang maban nei lai nong gen thei ding uh hia?\nSia Kam : Pasian na kasep ding uhpen Leimung khat pan mung khat ka sep sawm uh hi.\nDr. Kham : Leimung khat pan mung khat dong ka cih Mangpau lah siamlo cin aa, Sum leh paai zong tampi bei ding aa bang cih sawm nong gen thei ding uh hia?\nSia Kam : Hong piangsak pa in pau theihloh neilo aa, neih leh lamh hau mahmah lel hi. ( Zomi 300 kim bang kinui ziahziah hi).\nHih a tunga en kik leng, Sia Kam ( Lunsan pa) in La sa theilo, Guitar tum theilo hi. Mihau mipil hilo hi. A pianna Sezang khua pen khuapi hilo hi. Zomi sungah amin thang, a pil ahau ih cihte en pha kikkik leng khuapi panin a khangkhia, a suak om masa lo aa, Pasian ih um man Pasian zia ih zuih man na hi gige hi. Pasian in hong neusek lo hi. Zomi ihih khak hampha ngiat hang.\nGuitar tang’ in Savun tut phah, Music tang’ in Bawngnawi hai bunghawm sat cih panin ki pantoto uh aa, Pasian ama ading a ki pia mikhat neusek lo aa, leivui panin laamto in, ninphual panin hong domto ahih zia ki lang mahmah hi. Tate a pahtah siam Siapi Thawng Lian Kam etteh huai aa, nu le pa ading bek hilo Zomi te adingin thupha asuak Kimpi, Sangi te unau Zomiten neih khak manin hampha mahmah hang. Hih bangin a ma mipihte a it avei, tha apia, adomsang’ Gospel mun tuamtuam ah apaipih Dr. Do Kham zong etteh tak mahmah hi. Kimpi leh Sangi te sangkahna ding vai, Sia Kam USA a paina ding vai khempeuh ah Dr. Do Kham in avai hawmpihna te mit mahmah tawh mu ihih manin minam leh gam adingin a nasepna khat in ka ciamteh hi. Hih bang mi tampi ki sam hang.\nThumna:: Hih a tunga thudotna teng pen Video leh record/laidal tuamtuam pan in a ki la hilo aa, hun zat sunga a gen ka phawk kik khak tengteng hong gelh khia ka hihi. A kammal zat zia uh a tunga bang hilianlo ahih manin a ki theilel dingin kong gen behna hi. Ki cinlohna tampi te ah nong maisak na dingun kong thum hi.\nPrevious: ZAM Thupuak :: 06 July 2014\nNext: Kammal kilawm pawlkhat (azom 10 July)


url: =Malaysia, Alor Setar aom Hotel khatah apuakkhamthei van kilot :: ZOMI DAILY\nposted on 9 December 2017 at 10:23 pm Lomkholna: Malaysia, News, Sawltak, World\nMalaysia, Alor Setar khuasung aom Hotel khatah tuni Saturday zingsanglam in apuakkham khat om cih theStar pan kiza hi. Tua Hotel pen aki hongthakcil hi a, tuzingsangtung lamin amailam ah apuakkham, alutna lamah apuakkham apiang ahihi.\nHihvai tawh kisai in palik thunei ahi Kota Setar OCPD ACP Mohd Rozi Jidin in agenna ah hih thuthang pen apiang taktakmah hi a, Hotel Management te’nzong Police Report hongbawl khinta uh ci’n genkhia hi.\nTua apuakkham hangin Hotel ii amailam Entrance taklam aom Glass Panel kitam in, Hotel’s Porch ii atungkhuh zong kisia cih kiza hi.\nApuakkham apianhun pen zingsang 4:30am hunpawl hi a, aliam kuamah omlo hi.\nHih buaina vaitawh kisai in Police te’n hoihtak sitcian in, Investigation abawlsan laitak uh ahihi. Banghang in bangci bangin puakkham cihpen akician in genkhiatbehna omnailo hi.\nVideo: Explosive device hurled at newly-opened Alor Setar hotel\nAhi zongin Hotel Security te genna ah pasal khat Motorcycle tawh hongpai in Hotel mailam Entrance alutna geinai ah 2 veikhawng akileh kamu cihi.\nTuakhiat asawtlo in tua Motorcycle tuangpa’n Hotel lamsang ah vankhat lotphei in, tuaciang in apuakkham kici hi.\nMore: India, Bangalore City ah Gas bung puakkham in inn kicim, mi 6 si\nPolice te’n hih buaina vai pen “Section 435 of Penal Code for causing mischief by fire or an explosive substance” cihtawh thu bawl uh a, Motorcycle tuangpa zong azonsan laitak uh cih kiza hi. Sawltak #zomidaily\nPrevious: US papi khatin atanu kawnggak tawh zepgawp in asamzong mettolsak\nNext: Malaysia, KL khuasung ah Model numeikhat aguaktang in inntungpan kia in si


url: =Na Lungtang Sungah | My Diary\n← Check out Listen Myanmar Mp3 Album | Song | Music\nKa Nu Zuau Gen Kammal 8 →\nNa Lungtang Sungah\n(Into Your Heart)\nThangmualdung leh Zogam mualsang dawnte ah Phuitong leh Pakhoih tuamtuamte hong pak silsial in khuahun kiheidan zong hong kidanga tung sunni zong nidang bangin sa veva cihbangin hong omnawn loin hiuihdam hong nung hiauhiau hi. Khuahun zong nidang bang nawnlo in hong votpian hiauhiauta a nitak ciangin thangvan maimit suanleng tung solkha leh si-al te tangzihziah in a laizang munkhat ah vuuklam pai-a vak heuhau ahih manin etlawm mahmah hi. Hicibang in khuahun hong kihei takteh i lungsim leh i khuahek zia nangawn hong kikhel, hong ki lamdanga i ngaklah mahmah Lungdambawl(Christmas) hong naita nahi khinkhian hi. Aw! Khuahun leh ni leh kha te na ngawnin i Honpa Zeisu hong suah hong lungdampih in tua a lungdamna uh imcip loin hong hilhsawn hong theisaksawn uh hi, cihnop huailiang hi.\nHicibang khuahunte hong tuntak teh pianna ZOGAM leitang leh pianna vangkhua lungsim leh mitkha bangah hong kilang duanduan zela, sabang tatna i sulnung kingai ngaungau thei hi. Tuacibang kawmkal ah i muh ngeinai loh BETHLEHEM Khua leh Betlen bawngkuangsung khawng I lungsim leh I mitkha khawngah ki bawltawm khathei mawka, Awh! leitung mite gumkhiading pa, tankhiading pa hici bang hun leh hici bangmun ah hong suakta lawmlawm kaci khaliang hi. Banghang peuhmah in hicibang mun ah hong suakta lawmlawm hiding hiam? cih ka ngaihsut tak ciangin ka lungsim ah thupawlkhat hongsuak ahihmanin tawm kikumsuk dih ni.\nOctavia kicipa in BC 27-14 AD kikal leitung khempeuh uka, a minthang mahmah banah uk dansiam ahih manin miten zong zahtak luauh hiam? laulua uh hiam? amin in zong sam ngamlo uha, Ceasar Augustus ci-in samlianguh hi. Tua ama uk hunsungin phiangsiah lakding zah leh galkap tumding zah theih nadingin a gamsung mi khempeuh Betlen khua ah kisimna nei dingin thupia hi. Tuamun ah Joseph leh Mary te nupa zong ava pailoh uh phamawh ahihmanin a khua uh Nazareth panin tai 80 banga a gamlat na mun “Bethlehem” “House of Bread” eipau in “Khomun Inn“ ah gaipha mahmah taleh vapaiteitei uh hi. Tulai hong uk kumpi pawlkhatte dan in paikei leuh thuakdinguh aitam cihnophuai liang hi. Mary gaipha luata ahih manin lampai hamsa sa mahmah in khatvei lehkhawlzel paizel cihbang in hong pai teitei uhleh mipi nungah Betlen Khua hong tungkhong uh hi.\nMipi nungah hongtung uh ahihman in zintun nading mun awng nawnlo in munkhempeuh ah mi dimkhin hihtuak hi. Mary anau neihding in hong tunsawnsawnta, hong nawh luata ahihman in tuabangpi mah in zintun nading mun Inn khatkhit Innkhat zongin hong paikawikawi uha, ahizongin muzo tuanlo uh hi. Tuacibangin aom laitak un mi hehpihthei khattawh ki tuakkha, ki mukha uha, a Bawngbuksungah tungsak hi. (Ngaih nangtawh omleng munkhempeuh nuam e aci uhtam?). Anuam a anuam kei zongin anawh nain phata ahihmanin atun lohuh hong phamawh a, asawtlo in Mary nau hong suakpah hi. Tulaibangin nautun nading puanhoih leh nausil nading tuisiang cihbang om tadihlo ahihmanin ahi theibangin hong tuun nimnem uha, asialnading lawhpi cihbangzong omtuanlo ahihmanin Bawng ann neekna kuang(Manger) sungah hong sialmai uh hi.\nLeitung mite honkhiadingpa ahihlam thei leuh bel zin tunnading mun aomkei phialzongin amau Inn on, a lupna tunguh on liang in limbawl peuhmahding uha, a-utkhempeuh in va enthei, va muthei, va biathei kholo khading hi. Bawng buksung ah hongsuak in Bawng ann neekna kuangsung ah Zeisu a kisialciangin mizawng daipam tuucingte leh gam tuamtuam pan a hong pai mipil mihau ten mukha biakha uh hi. Bawngbuksung ah hong suak in Bawng ann neekna kuangsungah akisial ciangin mizawng mihai, mipil mihau kuamah kidei danna omloin a ennuam khempeuh in va enthei va biathei uh hi. Halleluiah. Tua bawngbuksung pen deidanna kitot kiselna omloh namun hongsuak hi.\nBetlen Khuapen leisung Sumpian na leh na lamdang tuamtuam omna khua hihetlo napi in Topa Zeisu hong suah a kipan kumsim in December Kha ciangin zin million 4 val neiden uha tua hangin akhua in sum leh pai akipan tampitak phat tuamlawh khan tohlawh uh hi, kici hi. Eite zong tuamun ah i vapaizawh i vaphakzawh nailoh hangin i lungsim ah ngaihsun in i mitkha ah bawlzel cihbangin iom thei hi. Ahi zongin amun vamuh vaphak leh niikten puansilh, ann-neek tuidawnte tawh lungdambawl ibawl idawn sangin i lungsimsungah, i lungtangsungah Zeisu i suahsakding i ten sakding thupizaw manphazaw hi. I lungtang sungah Zeisu hong suak in hong tektan taktak ciangin lungdam bawl taktak abawl i hipan ding hi. I nuntak nasung, I innkuansung, I pawlpisung, I minamsung leh I gamsung ah Zeisu hong suak bek hilo in hong tektang in ama deihna bang i zuih, i gamtat taktak ciangin Betlen khuamah bangin nakpi takin i khangto zawlai ding hi.\nZeisu hongsuak hi\nLeimi khenpeuh gumkhia ding\nBetlen bawngbuk sungah hongsuak hi\nBetlen bawngkuang sungah kisial hi\nHizong, tu-in nalungsung suaksak in\nHonpa hongpai hi\nNangle keigum khiading in\nA simkha khempeuh tungah Topa Zeisu hongsuah lungdamna thupha hong tungkim tapeuh hen.\nMailed By Khaibawi\nPosted on December 22, 2010, in Cimphawng/Tuahkhak teng and tagged Christmas, Zogam. Bookmark the permalink.\tLeave a comment.


url: =Top 27 Book Services In Delhi - TopBest27.com\nBest Book Service In Delhi\nTop Book Service In Delhi\nTop Visa Services In Delhi\nTop Staffing Services In Delhi\nTop Auditing Services In Delhi\nTop Accounting Training Institutes In Delhi\nTop Loan Agencies In Delhi\nTop Software Training Institutes In Delhi\nTop Tour Agencies In Delhi\nTop Cleaning Services In Delhi\nTop Transportation Services In Delhi\nTop Legal Services In Delhi\nTop Car Rental Services In Delhi\nTop Mobile Shops In Delhi\nTop Travel Agencies In Delhi\nTop Book Services In Delhi are the list of the best 27 book companies in delhi by google reviews, comments and rating in other business directories (yellow pages) in gulf countries (middle east). We also provide listings in the other areas are auditing services, transportation services, car rental services, accounting training institutes, android training institutes, tour agencies, web design companies, web design companies, cleaning services in delhi trivandrum, ahmedabad, chandigarh, chandigarh, amritsar, bangalore for the year of 2020.\nN.B: We do not give any guarantee to accuracy for the list of "Top Book Services In Delhi", Please check with that companies/agencies/consultants directly.


url: =US Tulsa pan Nu Dim Khan Lian (Sezang, Naulak) in hongnusia :: ZOMI DAILY\nposted on 30 May 2020 at 7:30 pm Lomkholna: Dahpihna, News, ZIUSA, Zomi\nMangpha Nu Dim Khan Lian (Kum 47) Naulak Beh – Zogam Sezang khuami Tulsa,OK USA ateng Pa Zel Za Kap leh Nu Dim Za Niang te tanu Nu Dim Khan Lian in May 29,2020 in cancer natna tawh hongnusiat na hang in ZIUSA kipawlna mintawh dahpihna ipulak hi.\nNu Lian pen Zomite kipawl khopna Zomi Innkuan Oklahoma ah member khat leh ZIUSA Genvai member onglut thukhun pom ni 8/1/2014 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nNu Lian luanghawm tawh anunungpen hunzatkhop ding hong tungding Tuesday June 2, 2020 2:00pm in Rolling Oaks Memorial Gardens, 4300 E 91st St, Tulsa, OK 74137 ah Far East Mission Church (FEMC) pawlpi makaih na tawh hehnep hunbawlna neihkhit ciang, Rev.Dr. Cin Khaw Kham @ Sia Kham No in leisung ah tuhna nei ding hi.\nMore: Melbourne pan hongnusia Pastor Gin Do Dal (Hatlang) tangthu\nI Sanggamnu Nu Lian hong nusiatna hanga adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang, Genvai tanupi – Zomi Innkuan USA, Inc.\nPrevious: Taiwan in China gal nan nading in Harpoon Anti-Ship Missile galvan hoihte leisawm\nNext: “Phatna leh Biakpiakna” tawh kisai kamkupna etkikna ~ Tg. Samuel Nas


url: =Malaysia Puchong ah Bomb kitam pen IS te gamtatna ci ~ ZD :: ZOMI DAILY\nposted on 5 July 2016 at 9:13 am Lomkholna: Malaysia, News, Sawltak, World\nMalaysia Police te’n June 28 ni Puchong aom Movida Nightclub ah khuttawi Grenade puaktam pen IS te gamtatna hi ci’n kipsakna pulakkhia uhhi.\nInspector-general of police Khalid Abu Bakar in agenkhiatna ah “hoihtak in aki kancian ciangin hih Movida Cafe’ ah apuakkham thupiang pen IS te tawh kizopna om cih ki mukhia hi” ci’n Reporter te kiangah zanni in genkhia hi.\nTuaban ah Malaysia gamsung ah a ngongtatsawm mi 15 aki matkhiatlam zong palik ulianpa in genkhia a, tua akiman mi 15 te lakpan in nihte pen Puchong Bomb puakkham ah agamtang te ahi uhhi cihi.\nSyria gamsung ah atungkhin Malaysia gammi IS makai khattawh kizom in tua mi nihte in sawlna angahkhit uhciang in hihbang in agamtang uh hihtuak hi. Malaysia gamsung aom kumpi nasem, palik ulian te leh thukhen te in IS te nasepna kankhia in khakcip, dalcipden uh ahih manin, tuate ngimna tawh ulian te omna munte ah ngongtatna bawlding akipan uh cihzong kiza hi.\nTuaban ah Islam biakna ahilo te ki kaihkhopna munte, Shopping Mall, Entertainment munte pen IS migilo te’n mitsuan in nei uh cihzong kiza hi.\nJune 28 leh July 01 kikalsung bekbek in IS migilo mi 15 bang abengkhia uh hi a, tuate pen Kedah, Selangor, Kuala Lumpur, Malacca, Penang cih State tuamtuam panin amatkhiat uh ahihi.\nMalaysia gamsung aom Zomi te hawhna ciahna ah kidop theihzah in kidawm ni. Gammi te biakna pawipi zong tukalsung nasiatak in bawlkawikawiding uh ahih manin tuate lakah ihki helkhak luatlohding zong thupi khading hi. ZD Sawltak #zomidaily\nPrevious: Dahna Pulakna : Mangpha Pa Ngo Dal\nNext: Malaysia ah Aung San Suu Kyi


url: =Sex kitten sim date » Femdom » Marilyn manson naked penis\nMarilyn manson hustler . Sex archive. Comments: 4\nThe Golden Age of Grotesque: Marilyn Manson’s Most Shocking Moments\nGay anal massive dickWomen having sex with gynecologistNude brunette sexting picsFree high heels and pantyhose mivesBig dick twerkTght latino pussyGirl sucked up vaginaGay amatuer video postsEharmony com user loginFree short vidio sex biggest womensGloria velez in a thongFacial nerve paresisEbony nude highly sensitiveYoung nude ex girls cell phone\nNudist african girl handjob penis and fuck


url: =I NGEINA HOIHTE KEEMCING NI. Agelh ~ GSPau - Laibu Saal\nHome > Thuluui/Articles > I NGEINA HOIHTE KEEMCING NI. Agelh ~ GSPau\nI NGEINA HOIHTE KEEMCING NI. Agelh ~ GSPau\nI NGEINA HOIHTE KEEMCING NI.\nPhoto credit : Piang Suan Pau\n1. Bangkua neihna\n2. Thusa neihna\n3. Tanu tapa koihna\n4. Mintap neihna\n5. Zin kitun'na\nZomite in ngeina hoih leh ngeina kician kinei a, i ngeina in i minam a man'than' loh nadingin na keem gige hi. Zongeina ah bangkua sung panmun gualhna bang hoih mahmah hi. Dah ni, nop ni ciangin kuama' sawlsawl kul tuan nawn lo-in, eima' panmun ciat kila pah diamdiam hi. Tua ahih manin dawi biakna tawh a kizom i ngeina hoihlote nusia-in, i ngeina hoihte lim takin i kep ding kisam hi.\nZo ngeina ah bangkua cih kinei hi. Thalloh a ci zong om hi. Bangkuate in nopna, dahna ah vangik hong puakpih uh hi. Mokhakna ah moman a kigen ciangin innteek in manpi sang uh a, bangkuate in mankang a cih pen sang uh hi. Hih pen a zenzenin innteekte in damloh man leh neih le lam kicin'loh manin mo khak zawhlohna khat a neih uh leh bangkuate in a bei teng sikh-in mo kha ngiat uh hi.\nBangkua dingin beh lam pan sanggam pasalte bek mah kiman thei hi. Bangzah takin i ki-it phial ta zongin nu ki-unau pih khawngte bangkua dingin kiman thei sam lo hi.\nBangkuate in dahna nopna ah amau' panmun tawh kizui-in zulaak leh vaidin'na tuamtuam nei uh hi. Amau' panmun tawh kizui-in satanh zong sang uh hi. Nopna mun ah bangkuate in sa-liang sang uh hi.\nBiakna a kihahkat sak pawlkhat in a bangkua dingin amau tawh si le sa lam ah kinaina a om kilkel lo Pastor khatpeuh, a pawlpi upate khatpeuh man mawkmawk thei uh hi. Hih pen i omna pawlpi hong kibang nawn kei leh hong buaihuai mahmah hi. Pawlkhat leuleu in bangkua dingin hau a sak uh khatpeuh, a maitang zahtak uh khatpeuh man mawkmawk thei uh hi. Hih mite in hong vaan zo kha mah ding uh hi. Ahi zongin si le sa kizopna om lo ahih manin hong thuklut thei tuanlo ding uh hi.\nTua ahih manin bangkua ding pen a pil kei a, a zawng phial zongin, a kilawmte mah, ahi dingte mah mat ding hoih hi.\nZo ngeina sungah thusa kinei hi. Thusa pen sanggam thusa leh veeng thusa ci-in nih kinei hamtang hi. Nih sangin a tamzaw a nei zong ki-om hi. Sanggam thusa pen innteek behte sung pan hi a, veeng thusa leuleu pen i veengte sung pan i deih khatpeuh kiman hi. Thusate in innteekte tawh kisai vaite khempeuh innteekte' taangin vaihawm sak uh hi. Khoh dingte kho uh hi. Zulaakte lai tawh khumin ciamteh uh hi. Mun khatkhat ah niangtui pen tanute in hawm uh a, mun khatkhat ah thusate in hawm thei uh hi.\nMi pawlkhat in thusa cih bang zanglo lel uh a, tei a sak pian uh mi khat leh nih peuh thusa danin zang ziau thei uh hi. Hih mite pen vaihawm khawng zong kiva kha thei mah ding a, ei' bangkua vai teng zong hong vaan zo kha mah ding uh hi. Ahi zongin u leh nau, veeng leh paam tawh kizopna hong kitat thei kha ding hi.\nTua ahih manin Zo ngeina om bangin thusa mah kician takin neih ding thupi hi. Thusate pen a tei zong om ding a, a teilo leh a kizang theilo zong om thei kha ding hi. Bangbang ahi zongin hih pen tanaute leh veeng leh paam tawh kizopna ahih manin thupi ngaihsut ding hoih hi.\nUlian pawlkhat leh Pastor pawlkhat pen a pute' inn sung leh a sunghte' inn sungah tanu seemin gamtang nuamlo thei mawk uh hi. Tanu sep pen pil leh liat tawh kisai lo a, i panmun tawh kisai zaw hi. "Kam Hau ukpipa Pu Hau Cin Khup nangawn a sunghte inn ah tanu seem hi," kici buang hi.\nTanute sung panin tanupi om a, tuate pen "Haitawipi" kici hi. Haitawipite in nasep khempeuh tavuan la-in makaih uh hi. Tanute in dahna nopna ah amau' panmun tawh kizui-in zulaak nei ciat uh a, amau' panmun tawh kizui-in satanh zong sang ciat uh hi. Haitawipite pen dahna mun ah a gim a tawlpen ahihna uh tawh kizui-in a satanh uh lianpen pah hi.\nMi pawlkhat in a tanute uh kizen sa zo lo-in, hawmthawh gawp uh ahih manin inn-ah hih khatpeuh a neih uh ciangin tanute zang lo uh a, anhuan siam, meh huan siamte sum tawh cial ziau uh hi. Kumpi lam ulian pawlkhat in amau' khut nuai mite, biakna makai pawlkhat in pawlpi khangnote khawng tanu-in zang ziau thei uh hi. Hih dan tawh vai lem pak thei kha mah ding a, anlim mehlim zong kine thei kha mah ding hi. Ahi zongin hih dan pen sawt kikhom lo ding hi.\nZomite in tanu tapa i neihna a hang taktak pen na seem ding cih ciang bek hi lo a, tanau sung kizopna a kitat loh nading deihna bulpi hizaw hi. Tanau sung kizop paisuak ding deihna hang tawh khang nih khang thum bang tanu-in a kiman zong ki-om hi. Tua hi a, bangkua sungah hih khatpeuh i neih ciang leh vai khatpeuh i hawm ciangin tanu tapate mah zat ding hoih hi. Tua mah sawt kikhom pen hi. Tua hi kei leh amau tawh damdamin i kikaak semsem ding hi.\nI tanute pen a kiguai, nitha a kipia hilo uh a, u leh nau itna tawh na hong seem uh ahih manin hawmthawh kha kei ni. Phunsan kha kei ni. Amau' thadah nading kamte pau kha kei ni. Amau' lungdam nading leh thalawp nading kamte bek mah pau ni.\nLeitung ah mintap nei pen Tedim-Zomite khawng bek mah kihi kha thei ding hi. Mikaangte in innkuan min (Family name) cih khat nei uh a, ahi zongin mintap cih bang neilo uh hi. I Zomipih dangte in zong mintap nei khollo zaw uh a, mual min peuh, khua min peuh tap uh hi. Amau' sa mat peuh a tapsak zong om thei hi.\nZomite in mintap i piak ciangin ut peuh kimawk piak thei samlo a, paizia khat mah kizui hi. A ngah ding-a kilawmte bek mah kipia hi. A masa-in pasal' nu leh pa in ngah masa uh hi. Tua zom ah zi' nu leh pate in ngah leuleu uh hi. Tua zomah hong pian' lai leh bangkuate, haitawite, pute cih bangin a banbanin kipia hi. Tua ahih manin min zui-in khang kisim thei hi. Min in mintapte' pian'zia leh nuntakzia zong hong lak hi. Ka theih ngeiloh khangno khat in a min, a beh leh a khua hong gen peuh leh kua' mintap, cih ka gen ziau thei a, tua pen a tamzaw na maan takpi hi. Hih pen ngeina hoih khat hi a, kepcing huai mahmah hi.\nMintap pen deih mawkmawk ding hilo hi. Hong kipia tah, ci-in san' pahpah ding zong hilo hi. Mintap hong kipiak khak zenzen leh hih pen kei' ngah dingin a kilawmna mun mah hiam, cih lungngai masa phot ni. Ngah dingin a kilawmna mun ahih leh sang ni. Ngah ding a kilawmna mun ahih kei leh sang kei ni.\nPawlkhat in min a piak uh ciangin a nei, a lam piante mai-etna peuhin pia kawikawi mawk uh a, a ngah dingin a kilawm taktak ahi a pi a pute in ngah khalo thei mawk uh hi. Hihte pawl pen min zui-in khang kisim thei nawnlo hi. Hih dan pen hoihlo hi. Paizia ngeina mah zuih ding hoih hi.\nZomite in khual i zin ciangin utna peuh ah zin kitung mawk lo a, sihna, man'na khatpeuh i neih khak leh i luang hong phaam ding i sanggam pasalte kiang mahah zin kitung se hi. Amau zong hong zin uh teh ei' kiang mahah zin hong tung uh hi. Hih in tanau sung ki-itna leh kizopna kipsak tuam hi. I sanggam taktak a om kei leh meeltheih tanaute kiang, khuapihte kiang, sangkahpihte kiang, lawm leh gual kiang cih bangin zin kitung pan hi. Hih pen ngeina hoih khat hi a, kepcing ding hoih hi.\nA beisa hun khat lai-in Yangon khuapi sungah Zomi a teeng kitawm lai hi. Tua ahih manin zin hau thei mahmah uh a, amau innkuan guak in an ne ngeilo uh hi. Zinte vanleeng tual ah, meileeng station ah, Cargate ah va dawn uh hi. Zinte ni tampipi sung taam uh a, a taam sung teng an vak uh hi. Zato kahpih uh a, sumbei teng sikh lai uh hi. Nasep maban kipelh liangin zum kahpih lai uh hi. Meeltheih sangnaupang ompih nei lai uh a, tuate' sangsum ding zong piaksak lai uh hi. Zin leh leeng hauhna hangin tate in limtakin lai a sim theilo zong om hi. Lungdamna a phawk pawlkhat a om mah bangin a phawk nawnlo zong pawlkhat mah ki-om veve mawk hi.\nTuhun ciangin zintunbuk (Hotel) vive ah zin kitung ziau hi. Hih pen sum kipia ahih manin kisuan' cih bang om lo a, innteekte aa-na cih bang zong om lo hi. Tedim ah zong kuamah kibuaisak nuamlo ciat ahih manin zintunbuk (Hotel) vive ah zin kitung zaw ta hi. Zindo siam leh zintun' siam kitam lo a, zintun'na innteekte in zong hong cimtaak thei uh ahih manin hih in lemna ciang khat nei bilbel hi. Ahi zongin hih in tanaute tawh ki-itna peengsak hi. Tua ahih manin a nuam a, a nuam kei zongin tanaute kiang mah ah zin tung tangtang ding hoih hi.\nHih a tung-a i gensa om bangin ngeina in minam a man'than' loh nadingin keem ahih manin i ngeina lim takin keem ni. Tua hi peuh leh Zomite mangthang ngeilo ding a, leitung bei dongin ki-om paisuak ding hi.\nSia GSPau in Zomi eLibrary/Laibusaal ading in Phalna ahong piak ahi hi.\nHau Za Cin Kipgen March 6, 2017 at 2:53 AM\nZomi te' ngeina hoih te nong gelh khiat man un lungdam mahmah hi. Ko khangno te a diakdiak in tulaitak khangno ten, ka theih uh tawm mahmah tamawk a, I ngeina hoih te pen lai ah I gelh sitset kei leh ni dang ciang ki buai mahmah ding hi. Topan thupha hong pia hen. Amen\nZosuan Do langh March 12, 2017 at 3:39 AM\nHih laibu kasim ciang, ei zomi te pen a thupi mahmah minam te ih hih na hong phawk sak.\nZosuan Do langh March 12, 2017 at 3:44 AM\nItem Reviewed: I NGEINA HOIHTE KEEMCING NI. Agelh ~ GSPau Description: Rating: 5 Reviewed By: Cinpu Zomi


url: =Amawk nekveve ding An’ Uite pialeng ibenggong seselo :: ZOMI DAILY\nposted on 12 March 2016 at 7:00 am Lomkholna: Article, Hauthang\nGamkhat, Minam khat, Ngeina kipnei khat khantoh nading in amuanhuai makai te in hong makaih ahihi. Ahih theihzah top in ma apang uh ahihi. Apilna zah, Asiam nazah, Atheihna zah sit hetlo hi. Hongki makaihna ah amau neihsa ahi pilna ,siamna, theihna muhkholna te keptuam’ siiittuam cih nei sese lo ahihi.Ahih hang sum leh paai ah mapan ding hun teh Zomi in sumtuam kinei samlo ahih man in hamsat phukha veve uh ahih man in i theihsiam na kisam ahihi.\nZomi ading in;\nZomi sungah ah tua mah tawh akibang in hong kimakaih na higige hi. Mihing te in kicinna namkim kineilo tek ihihi cih i kithei kim hi. Zomi leh Zogam ading in kipawlna leh masuan mapan theihna nam kim sepkhiatna ding in MIN kisam ahihi. Mintuamtuam nei in masuan tuamtuam vai tampi aom kawm kalah Zomi hongvei natungtawn in mapan na tuamtuam ahi Biakna lam, Minam lam, Ngeina lam, Laina sepna , Nunkhuasak zia lamhil nalam, Sumzon lamhilna , Cidamna lam, Pilciimsiam na lam, Kilung hualna lam’ kimakaihna tampi Zomi sungah ah om ahihi.\nTua thute avaihawmna ding in kizopna thuthang kizak kitheihna Lailam nasep, Mel in muh theih nasepna, aliim leh awte tawh zak kim theih ding in’ avei te in na asep mahmah din mun ah Zomi te kitung ahihi.Tua bang din mun laitak in athu khel thei aphengphi’ zong kiom veve ahihi. Tuabang te zong ngaihsutna hoih lam in laksak leng Hehna , Thangpaihna, Hazatna, Huaihamna, Lithatna, Mudahna, Etsatna cih te bei omlo thei ahihi.\nMakai te sang Nungzui te Lungsim kilang masazaw:\nA kisuakta leh gamtuam neite kihi taktak sam lo in’ Kawlgam ah Kawlte pangbel kihihi. Gamdang ah ituntun na gam te pangbel kihihi. Acih bangbang mankulna zong hongkisam zel ahihi. Eithu tawh gamtang thei kiom in’ Eithu hilo honguk te thutawh zong gamtat akulna zong omding leitungngeina ahihi.\nMihingte lungsim ah atamzaw pen Kei,Kote,hong paampaih zaw deuh uhteh, Tuate, Note’ kihamphat zaw deuh uhteh cih leitung minam kim khempeuhte Lungsim ah om ahihi.Hongki makaih nakhat peuhpeuh ah avangkim aa, i ettelsiam loh man in kihawm thawh na om den ahihi.\nGentehna tuamtuam kikum ni cileng Khuata neuno khat pan in zong buaina lianpipi om a, Khuapi te ahzong atamzaw sem in om ahihi. Eitumtek in i ngaihsutna omsa ciat bang in thuluanzia hong pai pahpah kei leh eitek thusuak bangtektek in i phunphun ihang seshu hi.\nKihawm thawhna thu namtuamtuam;\nMinam vaibang ah ci leng kipawl natuamtuam mintampi omte ah aphatphat ki om in agensiasia zong kiom leitung ngeina ahihi. Nopsak hun’ Tuahphat hun, Cidam hun te ah kua mah kiphawk kha se lo , Upa Makai, Nu leh Pa’ Minam Nu Leh Pa te ki pawk seselo ahihi. Ahih hang namdang te in Eigam, Eilei hong nualsuat ding, hongsusia ding thu aom ciang in mapang khawm ding sem khawm ding te i hi kimlai eite kihawm tawhna om masa den hi.. Tuabang hun om ciang in nasem nailo kihawm thawhna pen Makai lam te in thuak kha mahmah ahihi.\nMakai te, gina kei’ Hong enkei, Kei hong paampaih deuh, Kote hong hici bawl deuh lua sa ing cih thute’ kisamlua nailo pi in ging khia baih mahmah Zomi te ihihi. Zogam kial leh vaih hun Zomi nam beidong in aom hun’ Acih mawh mahmah hun in kihutna ding vaihawmna te ah kipan pihna sang in tua cih hang hi. Tua cih seplo hi uh teh’ Tuadan ding hikei cih athusai pi ding mikitam mahmah thei zawsop hi.\nZomi ading mapan theihna tuamtuamte;\nZomi mintawh namvai mapan nate ah Zogam kumpi khasum lawhsang kuamah om nai kilkel lo in Aituamveina tawh asep vive ahihi. Zogam in Sumtuam kineinai sam lo in Minam dangte sum kawm in ei te kiphuah sawm aa,mapang a kithawi panpan te i hihi.\nMinamdang te in ahih leh Mintuam neih’ Gamtuam neih, Lai leh Ngeina tuam neih zo uh aa, amau khe tawh lampai in’ amau khut tawh an khuang ummthei nethei uh ahihi. A ngaih sutna khuakte in vanzat nate nam tuamtuam vanzat te bawl siamna nei uh ahih man in midangte tungah amawkna in aminam liatnate, asinphatna, Ngeina leh Laite pilvangtak in azangsiam sak thei din mun atung uhhi.\nMinam leh Kampau,Ngeina leh Lai daipihgamlo lungsim;\nEite in ih hi leh Ipianna Nu leh Pa, I pian na inn, Ipianna khua, Ipian na gam leh I minam min, I ngeina hoih, i Zolai I kampau te mite lak ah i mai zum pih hi.\nYangon tungsuk in BUS sung kawlmi te lak ah Zopau in pau gamlo sal leh sila lungsim nei” Kawl Pau thei napi a awsuah zia dikloh ding lau man in pau khia gamlo, mi ki om lai ahihi. Mi lungsim picing zosa hih leh Vai mite amaupau, Kawlmi te’n Kawl Pau, mivom/mikang miten amau pau tek in Bus sungbek ahi zong in pau ziahziah lel uh ahihi.\nPaubanna namkim kizongzong:\nGentehna khat ah Mihau/pil pa khat in amipih mizawng mihai te ni khat an amawkna in vaak hi. An mawkpiak hi. Tua leh An mawk neknek te in gensia uh hi. Sial in siksik leh neknek thuah acih bang ahihi. Mihau pa aw, Na meh lim kei,Cii al kei, Ciil allua, Meh tuilua, Meh haa lua, Na an hullua, Na an nawilua , An min kei, Na an kaang lua cih bang in gen sia dikdek uh hi kicihi.Ahih hang akhawnkhong in annene te uh ahih lam kithei se lo hi.\nTua bang thu aom ciang in nikhat Mipil Mihau pa in anvaak kik ding mawk neek ding hun khat la leuleu hi. Mun khempeuh ah aom mi khempeuh sam in Na ui, Na vok , Na ak uh tawh hongpai uh ci in mizawn sak hi.\nMikhempeuh zong ainn khawi Ui, Vok, Ak tengtawh mihau mipil pa in ah apai uh hi. Tua leh annek hun ciang in Mipil Mihau pa in Ui , Vok, Ak teng mun khat ah koih hi. Akoih khit ciang in mihing apiak ding AN limnonote tua Ui, Vok , Ak teng avektang in apiahi.\nMipi te agil kial mahmah uh aa, Mipi hon te in Mipil Mihau pa kiang ah Bang hang in Mihing te neek ding Anliimnono te ganhing pia na hiam? ci-in adong uh hi.\nMipil Mihau pa in noh mihingte khatvei an kong piak hun lai-in anliim kei, cii al lua, meh liim kei, an hul lua, an nawi lua ci in nong gensia ngeingai uh hi.\nTu in en un Mihingte an nek ding hih Ui, Vok, Ak te ka piak ciang in Mehliim kei, Cii al lua/kei, cih te an hullua/ nawilua, cih te om se lo in akipia bangbang in ne uh hi. Tua ahih man in amawk nek veve ding ante Uite pia leng ka benggong lo hi acihi.\nPrevious: Samphok Malneu ~ Hau Za Cin\nNext: Minam Koici Kiheii ~ Pu Zokhai\nMuanpu leh Manno – 11 ~ Hau Za Cin


url: =Gam-ui le Musane tangthu ~ NK Khanno :: ZOMI DAILY\nposted on 7 March 2015 at 3:44 am Lomkholna: Article, Khanno\nNidang lai in ah gammang tulak khat ah gam-uipi khat le musanepi khat hong kizawl uhi. Lawmta ki it kingai uh ahih manin mun khat ah kinai tak in om khop theih nading ci’n singkung pi khat ah phualsa uhi. Musane in singkung dawn ah a bu bawl in, gam ui in tua singkung phung ah a kua hong bawl hi.\nKhuakhal in gam keu ahih manin an hong hamsa hi. Nikhat gam-uipi an zong dingin a gamla a paikhiat kal in, a gilkial a lawm musane in singkung nuai akimawl lingling gam-ui note hong tuah in a bu sung aa aom a tate tawh hong ne lingling uhi. A gilkial musane note in zong a nu uh musane pi puak gam-ui note sate ne uh a, gilvah in a om uhi.\nGam-uipi anzong hong tun ciangin a kua ah anote na om nawnlo hi. A thu piangteng atheih tak ciangin a lawm tungah khasia mahmah hi. Lungkimlo in phu lading ci lehlah kha neilo, leng theilo ahih manin acih nading theilo in dah in kap in a om hi. Ahih hangin a sawtlo in musane in a vawh bangin a at ni ding hong tungta hi.\nGammang tulak pan a gamla lo mun khat ah keel khat tawh meihal biakpiakna na kibawl hi. A gilkial musane in a galmuh ciangin tua tual biakna ah akihal keel pen thakhat thu in bawh in a bu lam ah hong tuah vingveng hi. Huihkhi nung seuhseuh in tua akihal keel tungom mei am te a semsem tawh kibang ahih manin a sawt ciangin lopa keu singkang keu tawh akilam musane bu mei in hong kang hi.\nHoih tak in a leng thei naitaklo musane no te mei in kangin singkung nuai ah kia suk uhi. A lungzuang gam uipi zong van pan in Pasian in sa emsa a khiah bang kek in musane note sa aminsa sitset in nop tak in hong ne hichiat hi.\nZomite in ‘Thal lam cil siat, ei tung ah tungkik” cih paunak i nei hi. Lawmta kikal aa aom ki-itna palsat in ama angsung bek a en musane pi in, a ma cilsiat mah ama tungah amet apung tawh tukik hi kici thei hi. A lawm gam-uipi i tano te a sial in ne mah leh, a lawm gam-uipi in ama mat sese kullo, mei ah em sese kullo in musane note sa amin sa in ne kha hichiat mawk hi.\nTua hi aa ei sangin a thanem, a zawngkhal zaw mite simmawh, zawhthawh bawlna, thumanlo a gamtat na, diktatlohna te ah kua man hong thei kei, kua man hong thuk ngam kei in teh, kua mah in hong thuk zo kei in teh cih i ngaihsut khak le ki khial kha ding hi. Na khempeuh, a mu athei khat a om hi.\nAmah in nang bang sem nang bang bawl cih naciamteh gige a, na kiang ah a met tawh hong piakik ding hi. Anvui khat atuh te in an bungsawm alak theih mah bangin na vawh bang azah tampi in na at kik ding hi cih ahi hi.\nSr; Aesop’s fables\nPrevious: Tulaai Leitung Thuthang Tuamtuam Updates March 5, 2015\nNext: Gik Sam Kei E, Amah Ka Nau Hi Ve’n ~ Rev. Zam Khat Kham


url:
=Tenali Raman and the yard of smoke : Te?nāli Rāma?num oru kajam pukaiyum (Work) - Vaughan Public Libraries\nThe work Tenali Raman and the yard of smoke : Te?nāli Rāma?num oru kajam pukaiyum represents a distinct intellectual or artistic creation found in Vaughan Public Libraries. This resource is a combination of several types including: Work, Language Material, Books.\nThe Resource Tenali Raman and the yard of smoke : Te?nāli Rāma?num oru kajam pukaiyum\nSmoke -- Fiction -- Tamil language\nJealousy -- Fiction -- Tamil language\nContext of Tenali Raman and the yard of smoke : Te?nāli Rāma?num oru kajam pukaiyum\n
 Data from Tenali Raman and the yard of smoke : Te?nāli Rāma?num oru kajam pukaiyum - Vaughan Public Libraries
\nData Citation of the Work Tenali Raman and the yard of smoke : Te?nāli Rāma?num oru kajam pukaiyum


url: =Written by ZONET Awards & Recognition Committee\tFriday, 20 January 2012 02:14 2011 Final Results Ki suaksakta : ZONET members, You Have Spoken!\n2011 ZONET pan in pahtawina piak ding tawh ksiai vote a khia mi 245 kipha hi. Tua sung pan in, Person of the Year, Writer of the Year leh Reporter of the Year ki telkhia hi. January 12 - 18 , 2012 ( nipi kal khat sung) mipi kiang pan in teelna kinei hi a, mipi in pahtawi ding a asak teng pen anuai a bang hi. ZONET pan in, abeisa kum 11 sung minam a ding nasepna ah, khat vei zong sum ki dong ngei lo hi. Huh ngetna zong ki nei ngei lo hi. Minam a ding nasepna ah, kalsuanzia tuam dang mahmah tawh ong ki kalsuan pih ahi hi. minam itna 100% kipumpiak a na akisem hi. Tua mah bang in, minam a ding nasemte pahtawina ih piak te zong , sum leh pai tawh ki pahtawi zolo pah hi. Neih leh neih loh man hi zaw lo in, pilna siamna tawh hi zaw lo in, minam itna leh a thu leh la tawh a kikalsuan ahihi. ZONET pahtawina ngahte pen, a hih theih ding leh, Zomi Nam Ni , Februay 20 in pahtawina laidal amau te tung ah kipia ding a, Zomi Nam Ni lian ahih theih kei leh zong tua ma peuh mah in pahtawina lai ki khak ding hi. ZONET pan in pahtawina angah te pen, ZONET pan in minam nasepna tangthu sung a kiciam teh tawntung ding ahi hi. ZONET Person of the Year 2011 : Pu Chin Sian ThangZONET Writer of the Year 2011 : Dr. Hau Za Chin ZONET Reporter of the Year 2011 : Zomi DailyCongratulation! to all the winners of ZONET Awards and Recognition 2011. Zomi leh Zogam na itna ong lak In! Topa Thupha!Gin Mang, Chair2011 ZONET Awards and Recognition CommitteeDate: January 18, 2012===============ZONET pan a pahtawina kipia , a pahtak huai Zomi salphate leh thu vaihawmte anuai abang in kiciamteh hi. 2007 ZONET Awards & Recognition Committee Chairman : Pu Gin MangWinner of ZONET Writer of the Year 2007 : Tg Zomi ( Tg Pau Cin Thang)2008 ZONET Awards & Recognition Committee Chairman : Pu Tual Khan SuanZONET Writer of the Year 2008 : Dr. Hau Za Chin ( Phuitung Liim)2009 ZONET Awards & Recognition CommitteeChairman : Pastor Paul KhaipuZONET Writer of the Year 2009 : Dr. Gin Khan Nang ZONET Reporter of the Year 2009 : Tg Mung Len Thang2010 ZONET Awards & Recognition Committee Chairman : Pu Vungh Suan MangZONET Writer of the Year 2010 : Dr. Hau Za Chin ( Phuitung Liim) ZONET Reporter of the Year 2010 : Tg Mung Len Thang2011 ZONET Awards & Recognition CommitteeChairman : Pu Gin MangZONET Person of the Year 2011 : Pu Chin Sian Thang ZONET Writer of the Year 2011 : Dr. Hau Za Chin ZONET Reporter of the Year 2011 : Zomi Daily\nWe have 10 guests online\tTamvei Kisim Penpen


url: =Trekking and hiking Pakistan. Order trekking and hiking on Allbiz\nALL.BIZ Pakistan Services Tourist services Leisure activities Services for backpackers Trekking and hiking\nTrekking and hiking Pakistan\nFairy Meadows Nanga Parbat Trek.\nK2 Base Camp Concordia Gondogoro Pass Trek\nBiafo Hisphar Snow Lake trek:


url: =Bianca Shawl Kobalt 87204 | De Wit Mode\nBianca langwerpige Shawl in het Kobalt Combinatie. Bianca Shawl Artikel 87204 Kleur...meer\nProductinformatie "Bianca Shawl Kobalt 87204"\nBianca langwerpige Shawl in het Kobalt Combinatie.\nVerdere links naar "Bianca Shawl Kobalt 87204"


url: =Khang Tangthu Nihna 24 | Siantongluan.net\nKhang Tangthu Nihna 24\nKhang Tangthu Nihna 24 |\nJoash in uk ding a kipatin kum sagih pha a, Jerusalem-ah kum sawmli sung uk hi. Ama nu min Zibiah hi a, Beersheba khuami ahi hi.\nSiampi Jehoiada hunsung khempeuh Topa mitah Joash a manin gamta hi.\nJehoiada in ama-a dingin zi nih laksak a, amah in tapate leh tanute a nei hi.\nHih hun khit ciangin Joash in Topa biakinn a ngei batsak kik ding ngaihsun hi.\nAmah in siampite leh Levi mite khempeuh khawmin amaute kiangah, "Judah khuapite-ah pai un la, Pasian biakinn a kum kumin puahna dingin Israel khempeuh tung panin sum khawm un; hih thu na nawh hih ding uh thei un," a ci hi. Ahih hangin Levi mite kinawhlo uh hi.\nTua ahih ciangin kumpipa in amau ukpi Jehoiada samin ama kiangah, "Topa nasem Moses in Topa ompihna puanbuk-a dingin Israel mihonte tung panin a khon mangmu bang hangin Judah leh Jerusalem panin Levi mite khawmsak lo na hi hiam?" a ci hi.\nBang hang hiam cih leh tua a gilo numei Athaliah leh a pawlte in Pasian biakinn luh uh a, Topa biakinn sunga om a ki-ap nate khempeuh zong Baal-te-a dingin zang uh hi.\nTua ahih ciangin kumpipa in thu pia a, amaute in singkuang khat bawlin Topa biakinn kulhkongpi pualamah a koih uh hi.\nGamlakah a omlai-un Pasian nasem Moses in Israel mite a piaksak mangmu Topa}-a dingin hong puakna dingun Judah leh Jerusalem sung khempeuhah thu zaksakna kibawl hi.\nTua ciangin ulian khempeuh leh mi khempeuh lungdamin a mangmu uh hong sung uh a, a man khit mateng uh singkuang sungah khia uh hi.\nLevi mite in kumpipa uliante kiangah a singkuang paipih uh a, a sungah sum tampi a omlam a muh peuhpeuh uh ciangin, kumpipa lai-atpa leh siampi lianpenpa sawltakpa hong pai-in singkuang sunga sum teng bungkhia-in la uh a, tua ciangin a omna ngei-ah a singkuang koihkik uh hi. Tua bangin a ni ni-in amaute in hih uh a, sum tampi a khawm uh hi.\nTua ciangin kumpipa leh Jehoiada in Topa biakinn nasep a ukte tungah tua sumte pia uh a, amaute in Topa biakinn a ngei a bangsak kik dingin leilesuang nasep a siamte leh khutsiamte, leh Topa biakinn a puahkik dingin sik leh sumngo nasep a siamte zong a cial uh hi.\nTua ahih ciangin tua nasepna-ah a kisehte in na semin amau khutsungah puahkikna nasep in mai nawt a, amaute in a ngei bangin Topa biakinn bawlkikin kipsak uh hi.\nAmaute in a zawh khit uh ciangin, kumpipa leh Jehoiada kiangah sum a omlaite hong paipih uh a, amaute in tuate tawh Topa biakinn-ah nasepna ding leh meihal biakna dingin nazatte, leh paknamtui-a dingin pakante, leh kham leh ngun beelte a bawl uh hi. Tua ahih ciangin amaute in Jehoiada nuntak sung khempeuh a tawntungin Topa biakinn sungah meihal biaknate a pia uh hi.\nAhih hangin Jehoiada teekin a hun kicing ta a, tua ciangin a si hi. A sihin kum za leh kum sawmthum pha hi.\nAmah in Israel sung, leh Pasian na leh Pasian biakinn-ah nasep hoih sem ahih manin amaute in David khuapi sung kumpite lakah amah a vui uh hi.\nJehoiada a sih khit ciangin Judah uliante hong pai-in amau thu a zuihna dingin kumpipa tungah thu va gen uh a, kumpipa in zong amaute thu a ngai hi.\nTua ahih ciangin amaute in a pu a pate uh Pasian, Topa biakinn nusia uh a, Asherah milimte leh milim dangte na sem uh hi. Hih amau mawhna hangin Judah leh Jerusalem tungah hehna hong tung hi.\nAhi zongin Topa lamah amaute a paipih kik dingin amah in amaute lakah kamsangte a puak hi. Hihte in amau langkhatah teci pang a, ahih hangin amaute in donlo uh hi.\nTua ciangin siampi Jehoiada tapa Zekhariah sungah Pasian kha hong lut hi. Tua ciangin amah dingin mite en sukin mite kiangah, "Pasian in hih bangin ci hi: Bang hangin na mavan theihlohna dingun Topa thupiaknate palsat na hi uh hiam? Note in Topa nusia na hih manun amah in note hong nusia hi, ci hi," a ci hi.\nAhih hangin amaute in amah sawmsim uh a, kumpipa thupiakna tawh amaute in Topa biakinn tualah suang tawh amah denglum uh hi.\nTua bangin kumpipa Joash in Zekhariah pa Jehoiada in ama tungah a lah dikna phawk nawnloin ama tapa thahsak mawk hi. Amah in a sih ding ciangin, "Topa in mu hen la thuk ta hen!" a ci hi.\nKum bei ciangin Joash a simin Syria galkapte hong kuanto hi. Judah leh Jerusalem-ah amaute hong pai-in mite lak panin ulian khempeuh that uh a, a van ngahte khempeuh uh Damaskas kumpipa kiangah puak uh hi.\nSyria galkapte mi tawmno hong pai hi napi-in, amaute in a pu a pate uh Pasian, Topa nusia uh ahih manin Topa in amaute khutsungah galkap tampi ahi mite a pia hi. Tua bangin amaute in Joash tungah thukhenna a pia uh hi.\nAmah nakpi tak a liamsa-in nusia-in, ama kiang panin Syria mite a kihepkhiat khit uh ciangin, siampi Jehoiada tapa a thahna hangin a nasemte in amah sawmsim uh a, a lupna tungah amah that uh hi. Tua ahih ciangin amah si hi. David khuapi sungah amah vui uh a, ahih hangin amaute in kumpite hanah amah vuilo uh hi.\nAmah a sawmsim mite pen Ammon numei Shimeath tapa Zabad, leh Moab numei Shimrith tapa Jehozabad ahi uh hi.\nAma tapate thute, leh amah a kigensiatna thute, leh Pasian biakinn a kilamkikna thute, Kumpite Khang Tangthu Laibu sungah kigelh hi. Tua ciangin a tapa Amaziah in ama tangin a uk hi.\nTedim Lai Siangtho / Laibu: Khang Tangthu Nihna 24


url: =A MANPHA NUTE’ NI! Rev Khoi Lam Thang - Laibu Saal\nHome > Tun leh Zua Thu > A MANPHA NUTE’ NI! Rev Khoi Lam Thang\nA MANPHA NUTE’ NI! Rev Khoi Lam Thang\nA MANPHA NUTE’ NI!\nRev Khoi Lam Thang\nRev Khoi Lam Thang leh a Nu\nZomite pen tangtawng a kipan nu le pa a it mahmah minamte ihi hi. A sih khit nangawn ciangin Pu’ sha pa’ sha ci-in zahtakna na pi alai uh hi. Sente le Kawlte in nute pate pen pasian gui-in koih uh hi. Amai-uh ah kun uh hi. Rhea kici nu-sian a nei Greek-te le Cybele kici nu-sian a nei Rom-te in Jesuh suahma kum 250 pawl in nute zaktak piakna ngeina nei khin uh hi. AD kum 1600 pawl in England gam-ah "Mothering Sunday, Mothering Cake" cih na nei uh hi. Nute’ Ni bawl ding Julia Ward Howe in kum 1872 in na phuang masa ngei hi. Anna Jarvis’ in anu a sih (1905) khit ciangin nute’ thupina phawk semsem a, nute pahtawina ni bawl ding vaihawm hi. 1914 kum ciangin USA President Woodrow Wilson in May kha nipi nihna Nute’ Ni dingin phuangkhia hi. Tu ni dong leitung gam tampi ah kizang suak hi.\nLai Siangtho in: Na nute na pate uh thu na man ding uh Khristian ngeina hi a, zahtak lecin nang adingin thu hong hoihin, leitungah na khan a sau ding hi, (Pai 20:12, Efesa 6:2-3) ci hi. Nute pate’ thuhilhna in tate gamtat hong hoihsak ding a, kizepna lukhu le kizepna khi bangin hong etlawmsak ding hi, (Pau 1:8-9), na ci hi. Tua cih loin pianna pa' thu ngai lo, pianna nu a simmawhte khuamial sunga om meivak kisumit bang dinga (Paunak 20:20), va-ak in a mittang khelkhiat sakin musanete in a sa ne ding, (Paunak 30:17) ci zen hi.\nMihing a piang nute it lo kua om ding hiam?. Pawlkhatte in nu nei nawn lo hihang. Nute’ dam lai taleh ciah khin ta leh nute’ hangin angtang mahmahin Pasian min phat ding ahi hi. Tua ahih manin 2016 NUTE’ NI in a nuaia bangin Nute’ Ni zang ciat ni.\nKam tawh “Nu aw hong it ing” ci ni.\nA diakdiak-in nu a damlaite in kammal mahmah tawh “Nu aw hong it ing” ci ciat ni. Na nu tawh na kigamlat leh telephone in hopih inla, “Nu aw, ka lungdam, Nu aw, hong itlua ing, Nu aw, hong maisak in” cihte gen hamtang in. Na pau theih cil lai, “NU” na cih masak lai a, a lungdam mah bangin lungdam mahmah ding hi. Na aw a bilkha ah khum ngaungau ding hi. Ging kikkik ding hi. Na genkhiat loh hangin na nu in na it lam hong thei khin napi, ‘Nu aw, hong it ing’ ci le cin, a lungdam lua kisa in khitui luang ding hi. Nuam mahmah ding hi. A ci dam tuam ding a, a khan sau tuam ding hi. Tua in thupha hi. Na nu a khasiasak ngei na hih leh zong, tu kum Nute’ Ni in kisikkik inla, na nu tawh kikal ah tangthu thak pan pha in. Zekai nai lo hi.\nGamtatna tawh itna kilangsak ni.\nNute pate a upat deuhdeuh uh ciangin nuam baih phadiak uh hi. A lian a mantam kisam masa lo hi. Na nu na itna bang hiam khat tawh pulak teitei in. Nik hoih leisak in. Puan hoih pia in. Delhphah puan thak kheksak in. Samkilh hoih leisak in. Sum bawm hoih leisak in. A duh diak an lim nekpih in. A lemna munte ah ansai ah paipih in. A singgah duh diak khat leisak in. Na neihna tawh kizui-in a limpen, a hoih pen, a thupi pen tawh Nu aw hong it mahmah ing ci in. A nam thei in nam un. A kawi theite in kawi un. A lu sawpsak in a sam hiatsak un. Kisilsak in khutcin khecin tansak un. Tua cih le cin leitung nuntak nuam nuamsa ngaungau dinga, cimtak ngei lo ding hi. A tate a tute itna siangtho a san khak uh ciangin kum tampi nungta nuam semsem ding uh hi. Ahih theih leh a kiangah sau veipi tut sawm in la, a neulai thu khawng dongdong in. A aw khum in. Thupha kipiasak in.\nNisim-in NUTE’ NI bawl ni\nI gensa thunihte pen nu damlaite ading ahi hi. Ahih hangin nu damlaite le a dam nawn lote adingin a kibang in ihih theih lai thu khat om hi. Tua in nute’ hong itna thuhkik ding ahi hi. Khangluite in “Ka si zongin muat kei ning” cih kammal zang thei uh a, a muat nuam lo hi loin, a tate a lung hihmawh luatna a genna ahi hi. A diakdiak in a tate khat peuh thumang kei leh, koikoi a tung zongin ihmu thei lo, lung nuam thei loin om den uh hi. Tua ahih manin nute pate in a sih khit nangawn in hong vilvil, hong enen ahi hi. Thupha hong piapia ahi hi. Tua ahih manin:\nNute theihin hi ta leh a theihloh in hi ta leh,\nNute dam lai hi ta leh a sih khit ciang hi ta leh,\nNute tawh i om khop ciang hi ta leh i kigamlat ciang hi ta leh\nNute lungtang a nasak thei dingte pelin,\nNute a lungkimsak thei dingte semin,\nSih dong nuntak ding ahi hi.\nTua hi leh na nu vang a piapia na hi hi. Nang hangin na nu angtang kinken ding hi. A omom na pan LUNGDAM TAWNTUNG dinga, thupha hong piapia ding hi. Na nahlawh peek ding hi. Tua hi leh Nute’ Ni kum khat in khat vei a kibawl hia hangin, nang nisimin NUTE’ NI a bawlbawl na hi ding hi.\nRev Khoi Lam Thangte nupa....\nSia Rev Khoi lam Thang in Zomi eLibrary / Laibusaal ading in hong piak, hong khak ahi hi.\ndate: Mon, May 2, 2016 at 11:40 PM\nsubject: 2016 NUTE' NI\nNi Thupi Thuluui/Articles Tun leh Zua Thu\nItem Reviewed: A MANPHA NUTE’ NI! Rev Khoi Lam Thang Description: Rating: 5 Reviewed By: Cinpu Zomi


url: =Tangthu In Akhap Tawnkik! ~ Bob Tuangpi :: ZOMI DAILY\nposted on 16 January 2017 at 7:21 am Lomkholna: BobTuangpi, News, Politics\nAbeisa nungkum 2016 in akhatveina kibawl Shan State tualsuak party teng kamkupna Aungust 2016 sungin Taungyi, Taunggyi Hotel ah ni thum sung kinei thei hi. Tua ngimna bulpi in Kawlgam ah Federal ingah ciangin bangci bang Federal tawh ki-uk ding cih leh 21st Century Panglong Conference ah mailam Kawlgam koici lamh ding cihte ahi minam zui-in gamkee lamhna (ethnic based State) tawh kalsuan ding maw? Leitang mun leh mual zui-in gambup kilamhna nuai ah gamkee lamhna (geographical based State) tawh mailam Kawlgam leitang leh minam tuamtuam koici kilamh ding cih kamkupna masa kingei khin hi.\nTua khawmpi ah gambitna (National security), kibelpawlna gam tatak (Federalism) ,leisung sumpiangte koici hawmm’ding (Natural resource sharing), gambup kumpi leh gamkee kumpite thuneihna hawmna/ thuneihna khiapna ( power sharing of Union and member States/ decentralization) muibuntakin amau mun tek ah zattheihna ding ban ah ahun zui-in gamsung tualsuak innteek minamte (ethnic minority) in gamkee thak ngahtheihna (re-organizing new State Act) gambup kumpi in thuguiletin aneihtheihna ding cih thugil tampitak kithukimna (common ground) kingahkhia hi. Tua khawmpi ah Zomi Congress For Democracy zong hong deihsapna uh hangin taangmi dingin mi thum na kihel thei hi ung.\nTua thukimna teng pen abeisa amasa bel 21st Century Panglong Conference ah thusunna kinei khinta hi. Tua Taunggyi khawmpi panin tanu sem ding (working committee) mihing (8) kisehna kinei thei aa, ZCD party ai-awh dingin Bob Tuangpi hong’seh uh ahih manin ka na sang hi. Tun tua maban zomtokik dingin leh asawtlo kibawlkik ding’anihveina 21st Century Panglong Conference khawmpikik lapin kikamkup kholhna Tachileik khuapi Shan State ah 16-19 Jan, 2017 sungteng kineikik ding cih hong sapna uh tawh kizui leh party makai pute’sawlna tawh tuni in ZCD taangmi dingin Pu Kam Lam Khup, Pu Hau Mun Khai leh Bob Tuangpi te cidamin Tachileik ka tungta uh hi.\nNi (4) kikupna leh thukimna teng hong tung ding anihveina 21st Centurty Panglong Conference ah Eastern Nationalities Political Alliance min tawh thusunna kineikik ding ahi hi. Amasa Taunggyi ah kibawllai-in Pu Go Khan Pau, Pu Zamdal Zoheisa leh kei ka va kihelthei uh hi. Shan State sungah phualsat isanggampihte inZOMI party hong it bawl leh hong zahtak bawlin thu hong dong tangtang uh ahihna thu zong kong zasak nuam hi.\nBang hang ko ZCD party Shan State phualsat party te’kamkupna ah hong sam laizang na hi uh hiam ci’n pawi vaihawmte’tungah ka dot tangtang zel leh Zomi party cih mawk pen mualmi party lak ah aki pampaih theilo tangthu anei mahmah khat hi ci’n hong dawng ciat uh hi.\nAhizonin ka lungsim hong sukha mahmah khat in Tachileik ah igam sum (Myanmar Kyat) na kizangh thei mello mawk ahih manin ka lungsim hong phawwnglak thu khat in hih Shan leitang mahmah pan hong kipankhia 1947 Panglong thukimna leh 1948 pekin zangmi mualmi makai pupite’ hong nusiat igam’suahtakna koi ah tungta ahiam!!!ci’n khuttum-in ka khuisa bek mawk hi.\nThupuak : Bob Tuangpi\nTawmvei : Tachileik, Shan State\nPrevious: Zomi te ngeina mah ~ T. Sawm Lian\nNext: Norway pan dahna thupuak: Pa Hau Lian Nang (kum 36, Man Lun beh, Tonzang)


url: =India gamsung ah Gas Tanker khat kehin sangnaupang 200 zato kipuak :: ZOMI DAILY\nposted on 8 May 2017 at 8:48 pm Lomkholna: India, News, Sawltak, World\nIndia, New Delhi ah Gas kehkhiatna hangin sangnaupang te amit thaksak, agawl ziasak ahih manin zato kipuak cih AFP pan kiza hi. New Delhi Police te genkhiatna ah tua Gas apua Tanker pen sanginn tawh aki gamlalo ah akikoih cihi.\nGas Container panin akehkhiat laitak in ageinai aom sanginn ah sangnaupang te laisin in aom uh ahihi. Tua Container sung aom Chemical tepen Industrial Chemical hi a, akehkhiat ciangin akhu agim tawh sangnaupang teng cimawhsakgawp uhhi.\nSangnaupang akigawm in 200 bang Hospitals muntuamtuam ah kipuak kawikawi in, akisam bangbang in zatui kibawl hi. Ahuaisialua bel omlo hi. Tu’nbel sanginn kuamsungteng zong hoihkik tasam hi ci’n Police Deputy Commissioner Romil Baaniya in Reporters te tungah genkhia hi.\nBangci bangin hih Gas pen kehkhiathei a, hoihtak kikemlo hiam cihpen Police te’n akician in kankhiading uhhi ci’n genbeh hi.\nTua sanginn pen numei bek akahtheihna Girl School khat hi a, kumpi sanginn “Government-run Girls’ school” khat ahihi. Sanginn huangsungteng zong hoihtak etcianna kineisak cih kiza hi.\nIndia gamsung ah Gas kilimzat mahmah a, Gas kehkhia “Gas Leaks” cihzong omthei zelzel hi. Atamzaw Gas Leak buaina tepen Safety Standards hoihtak zuilo ahihman kici hi.\n2014 kumin Central Chhattisgarh State sungah gu akihel “Poisonous Gas Leak” cih khatvei om ngei a, mi 6 in sihlawh hi. Tuamunpen India gamsung ah Steel sikkhauh aki limbawl mahmahna “India’s largest steel plant” khatin aki ciamteh ahihi.\n1984 kum inzong Madhya Pradesh State sung aom Bhopal City ah Toxic Gas Leak om ahih manin mi 25,000 takin sihlawh cimawk hi.\nRelated: Delhi : Leivui khuapi ~ J. Thang Lian Pau\nTuapen tunidong leitung tangthu sungah ahuaisiapen tuahsiatna “World’s worst industrial disaster” ci’n ki ciamtehlai hi. Bhopal Disaster cihtawhzong kithei mahmah hi. ZD Sawltak #zomidaily\nPrevious: Mobile Phone limzatluat naupangno te paukhia hak\nNext: Australia ah atate akigawm in naupang 8 athatlum nupinu thu ki bawlloding\nHonorary Degrees Piak Dan (D.D)


url: =June 18 | Hong Hawlkhia Peetmah ~ MUC\nJune 18 | Hong Hawlkhia Peetmah\nAdmin 4:26:00 PM Articles, MISSION NEWS\nAgen pa: Manuel Salvador Tunda, 19\nAngola Gam (Khangno pasal khat gensak in)\nAngola gamaa Khristian pawlpi khat pan ka khangkhia-a, kum 14 ka phak ciangin tuithehna tawh tui ka kiphum hi. Ahizongin, Topa Pasian’ thu ka theihzah tawh ka lung a kim zokei hi. A diakin, Seventh-day Adventist pawlpi’ thuhilhnate in ka lung hong buaisak phadeuh hi. Amaan Sabbath ni thu lamdang kasa-a, “Banghangin Protestant Pawlpi khemepeuh in Sabbath ni pen ni masa ni-in zui uha, Seventh-day Adventist pawlpite in ni sagih ni zui uh hiam?” ci-in kei leh kei tamveipi ka kidong hi.\nTua ma’nin, a nununglam ciangin ka pawlpi Makai tampite kiangah, “Banghangin Seventh-day Adventist pawlpite in Sani ni -in kikhawm uha, eite pen Sunday ni-in kikhawm ihi hiam?” ci-in ka dong hi. Pawlpi makaite in Sunday ni-in Topa Zeisu sihna panin a thawhkikna pahtawina hi ci-in hong gen uh hi. Ahizongin, Topa Zeisu in kikhop ni ding Sani ni pan Sunday ni ah a kheelna Lai Siangtho sung panin mun khat beek amau hong lak theilo uh hi. Amau hong genphatnate uh in ka lung hong lungkimsak zolo hi.\nHope Channel TV et leh ngaih ka kipan hi. Hih channel ah thugente in Thupiak 10 te sungpanin ni sagih ni Sabbath ni pen thupisak phadiak uh hi. Topa Pasian in ni sagih ni Sabbath ni pen leitung a piansak lai-in siangthosaka, Topa Zeisu in zong hih leitungah a om lai-in Sabbath ni a sianthosakna thu ka thei toto hi. Ka dotna Sabbath tawh kisai-in a dawnna ka muta a, ka lungkimta hi. Seventh-day Adventistte in ni sagihni aa a kikhopna ahang telta ka hihmanin a maan ni-in Sabbath zuih ding ka khensatta hi. Tui thehna tawh tui ka kiphum khitzawh kum nih ciangin Topa Zeisu tui sungah a kiphum teekteek bangin tui kiphum ding ka khensatta hi. Seventh-day Adventist pawlpi sungah ka luut nuamta hi. Ka khensatna ka pa ka gen leh hehlua ahihmanin inn panin hong hawlkhia peetmahta ahihmanin ama’ naunu ka ni’ inn ah ka omta hi.\nKa nulehpate tawh ka omkhop nawnkei hangin buaina khang semsem hi. Ka beh ka phungten zong ciang tawh saat ding zah dongin hong lauthawngsak uh ahihmanin ka om nading ka thei nawnkei hi. Tuni dongmah,Sani ni Sabbath ni-in ka kikhawm a, tui kiphumnopna lungsim ka khiam tuankei hi.\nKa pawlpi lui pan Pastorpa in ka pa tawh na kiho uha, ama’ inn ah kei hong omsak ding kithukim uh hi. Ama’ inn ah ka om sungin, Pastorpa in pawlpi lui ah a kiheikik dingin nipi kaal thum sung vilvel kei hong zol hi. Ahihhangin, Topa Pasian in Sabbath ni pen Sani ni pan Suanday ni masa ni ah a kheelna Lai Siangtho mun khat zong hong lak theilo hi. A tawpkhakna ah ama’ inn panin kei hong paikhiasakta hi. Bangbang ahizongin, buainate hong suuksia semsem lozaw in hong hoih semsem zawta hi. Nisim-in, Lai Siangtho ka sim mahbangin Topa Pasian’ thu leh Ama’ hong itna thu ka thei semsem hi. Ellen White kamsangnu thu zong ka theita a, ama’ gelh laibute zong sim ka kipan hi. 2021 kumin, Angola gam, Luanda khuapi aa New Jerusalem Seventh-day Adventist pawlpi ah tui sung takpi ah tui kiphumta ka hihmanin Topa Pasian ka phat hi.\nKa nuntakna ah ka phuutkhaak gimna leh haksatnate aadingin Topa Pasian’ hong hehpihna ka phat hi. Hih bangin haksatnate ka phuutnate in Honpa Topa aadingin a kizangthei semsem dingin hong zuun bekloin, a lamdang Topa Zeisu’ vangliatna ka muan semsem nadingin hong thahaatsak hi. Hong kisaatna ka liammate dam khinta-a, liammate a hihleh om lai phot hi. Topa Pasian’ hangin tha ka ngah mahmah hi. Ka innkuanpihte’ lungsim ngah zoa, innkuan kipumkhat in biakpiakna ka bawl theih nadinguh hehpihna tawh thu hong ngetsak un.\nTu quarter Sabbath 13na sumpi pawlkhat pen Manuel teenna Angola gam, Luanda khuapi ah Topa Zeisu thu tawh kisai amau theih nop mahmah dotnate aading a dawnnate naupang tampi in a zak theih nadingin Seventh-day Adventist pawlpi saang khat lamna ah kizang ding hi. Phaltak aa nong piak uh sumpi hangin lungdam mahmah ung.\nMai Sabbath in Sabbath 13na ahih manin sumpi khiat ngei a zah thum khia dingin hong kiging in.


url: =Hamas te in amuanmawh uh mi 18 that :: ZOMI DAILY\nposted on 24 August 2014 at 8:48 am Lomkholna: News, World\nIsrael te in Hamas ii suangmahmah uh ahi Mr. Shamala, Mr.Raed leh Mr.Barhum that thei uh ahih man in Israelte tawh kipawl a, a muanmawh uh mi 18 te that uh hi. Mi tam mahmah na mun ah Omari bali ah akikhop laitak un, mi 9 samkhia in akhut uh hen in amaituam pah uha, mitam na san lianah thau tawh kap lum pah uhhi. Adang 11 te mundang ah pai pih kaplum uhhi. Zan ki kap na ah Israelte kum 4 apha naupang khat si in pawl khat liam hi. Israel te in Gaza innpi khat akapna ah mi4 si in 40 liamci hi. Palestinian mi Mashael genna ah Israel te Yeshiva sangnaupang te 3 maan in ka that uhhi ci hi. Israel naupang khat sih na hang in Netanyahu in athatna tha man uh Hamas te in nasia tak in sang ding uhhi ci hi. US lehEU te in UN security counsil ah ettheipah ding khensak na pawl khat koih a, tua te tawh kikap nakhawl thei ding hi ci hi. Gaza pan rocket tawh 4000 vakhong kikapta ci in Israel te in gen khia uh hi.Hih kikap na hang in Palestinians te 2090 val si in mi 425,000 in inn leh lo neilo inom uh hici in UN te in gen hi.\nIS te Foley gawng atan nahang in gamtam pi in hihbang aw tatsiat huaisi ci in hoih sa lo uha, leitunga muslim mi tamna pen ahi Indonisia president Susilo azum huai, akihhuai gamtat nahi ci in , Malaysia te president lui Dr. Mahathir in zong gensia in muslim upna tawhki tuaklo hi ci in youth forum ah gen hi.A hihhang adang u lian leh muslim gamte in bangmah gen nailo hi. US le Uk te in Foley that pa pen mangpau siam mahmah ahih ciang UKte ahi Abdel Majed Abdel Bary kum23 apha pa um mawh uh hi. ( zaw lin win’s Fb pan) IS te pen tulai tak in US te in van lam tawh nasia tak in akap laitak hi in Kurdish te in lei lamtawh kap in,tun IS te ngahsa khuapi pawlkhat lakhia thei uhhi.\nMalay ah kawlgam mite pawlkhat omdan siam loh hang in innveng te in palik te kiang ah khia in thongkia zong omhi ci hi. Zathapai zukham an kham sa in ciakciakthei in, sundayni bang khua sung ah kitawngkisat in om theici hi. Gammi pael khat inhang tuak hongsa uh a,hong ki thuahpih in , gammi te tawh guihtheih kham thei zang in kawlgam mite van suhsak ci bang inom in, a sawtsawtciang gammi te in ih thu hongthei in , zukham laia ei leh ei kitawng banglo in , haksat huntak teh thuklo ,van ong ki nget bangbang kipia zuai in, gammi te in ong nop neh mahmah hi cihi.Negro te Vietnam te ahih uhleh gammi te in sugam lo uhhi. Amau un nat leh sat thuak gam inna do pah ciintian uhhi. Malay a bishop khat ii gen na ah, Kham tung gam pen gam hoihhet lo cih pen kapai laiin ka thei hi in khriantian vivehi in , zawng thei mahmahh uh hi cihi. Malay ah ahih leh adeihbang van lei in,zule sa tawh nop sa ci in lamdangsa mahmah hi cihi. Ih gamah Pastor te in pawlpi mite hoih na ding sang alung kim ding un thu ki gen zaw in pawlpi mite maipha bek muhsawn ta hi kicihi..\nEbalo natna pen India gam ahzong omta ci uh ahih man in Ih gam ah zong hong om hak ding lau huaita hi. India ah siamsin le sum zong paii zong kitam mahmah tahi. LST sung Nebukadnezzar natna pen Lycanthropy cih hi in ,gam sa bang a ki ngaihsun natna hi ci hi.Gtn in ui hai in mi pet leh ui bang in ki ngaihsun in khuasa in om cih bang hi.Pasian in amite tung ah haksat na athuakding pen adeih dan hi ngeilo hi.Ahih hang Babylon kumpi pa mah bang in ih hoih na ding hi peuh leh Pasian in amite tung ah haksatna atungding pha hi. Ref: MI,JPOST,APF\nPrevious: Leitang vai Tedim Khuapi sung Mipi te kimuh khopna kinei\nNext: Thuthak Tomkimcing 24 Aug 2014


url: =Khuado Thu ~ Pu Awn Za Pau :: ZOMI DAILY\nposted on 11 October 2015 at 7:52 am Lomkholna: Article, Awnzapau, Khuado\nKhuado pawi bawl dan zong a mun a mual zui in kibang kim lo hi. Khua pawl khatte munah a khua “Tual” uh bulphuh in nungak tangval zaanhak in laam uh hi. Mun khatte leuleu ah tangval, tangvalnote khaam lup khopna ‘Sawmm’ bulphuh in kibawl hi. Inn tawm mahmah khuate-ah a khuabup in mun khatah a diakdiakin “Tual” ah lam khawmin bawl thei uhhi.\nTu hun ciangin(BSPP hun lai 1975? a kipan Galkap kumpi hun dong 2010 kum dong Zogamah Khuado Pawi vaai in nithum sung zum kikhak hi. Kawlte’ Tasaungdaing Mi Htun Pwe – Tadinkyut khalik ni a ma leh akhit dong zumkhak nithum sungmah kigeel in khua sim in khua kido ta hi. Tu dong ih Zogam ah ih Kumpite in Khuado zumkhak ni thum tak hong pia hi napi in, lo an laak baihna khuate ah anlaak khitteh Khua na do ziauziau thei uh a, tua zong Zomi khem peuh in a ni kibang sak kim leng hoih kasa hi. Tua hi leh kilung tuakna kilom khatna zong hi pah hi. Tua banah Zomite in Kumthak a nei gige ih hi a, tua kumthak pen October (Phalkha) sung hi pah ding a, ih Kum Thak pen zong tua kha sung mah ahih kei leh Phalkha khitciang a, a zom November (Nou kha) kha ni 1, ni cih bangin kum lui leh kum thak kikhenna hi thei pah ding a ci pawl khat zong om leh kilawm hi.\nLuisuk sawmm – Pu Kham Kho Zam – Gualnam\nInnpi sawmm – Pu Thawng Za Khup – Sukte\nLiappi sawmm(A)- Pu Son Pum – Gualnam\nLiappi sawmm(B)- Pu Thawng Khaw Kam – Gualnam\nCianlai sawmm – Pu Pum Zen – Gualnam Malneu\nSingzang sawmm- Pu Vial Pum – Gualnam\nDawhdeuh sawmm – Pu Kham Za Nang – Songput\nTeizang sawmm – Pu Gen Suang – Hatlang\nMualtung sawmm – Pu Neek Thuam – Tawmging\nKongzang sawmm – Pu Luai Cin – Gualnam Munsuang\nKhuaphei sawmm – Pu Khun Pau – Gualnam Kikkai\nSihzang sawmm – Pu Theu Za Thang – Tawmging\nKhuado tanggsuak ciang a det ding meilah a tawm pen nipi khat ma-in sawmm tangval te’n la khol uhhi. Meilah kipho keu in khuado kuan ciangin “tanggsuak” kipatna pan Sawmm dong a khomh ding in meilah lom hen in bawlsa in kikoih phitphet hi. Khuado madeuh in sawm tangvalte’n khuaibu zong uh a, a muh zahzah uh Khuado ciang aa tanggsuak meidet kipatna mun khuanawl ah phual koih phot uhhi.\nA pan a un ——– nih\nA pan a eu ——– nih\nA dawng a un —– nih\nA dawng a eu —– nih\nA hual ————— nih pan li\nA telek —– nih (kop khat)\nAvekpi – …………… 12 pan 14\nKhuado ni in inn tekah tangho kibawl hi. A nitak kau hawl khit ciangin innka tau tangzom khuam tungah a etlawm theithei di’n meilah detna dingin nahtang kuakte zangin a muhnop theithei dingin kibawl hi. Kawlte Tadingyut meidet pawi kigin kholh mah tawh kibang hi.\nNitak nai giat leh kua kikal hun khawng ciangin “taangsuak” hong kipan uh hi. Khua sungah sawmm (12) a om leh a vekpi mah in “mual suak” uhhi. Mun (12) ah amau zawiciat tawnin sawm tangval te’n khuang leh phiit tawh makai in mei desa in amau santekah taanggsuak uh a, galva pan muhnop mahmah hi.\nSawmm tangval leh nungakte a gualnop zui-in zanhak thei hi. Ahi zongin khekleh thei lo in a inn tekah khuavak phetin a ciah kul hi. Banghang hiam cih leh a zingteh “Khuado Lawm Anneek Ni” hi a, a sawmm innteekte zong amau sanggam laiguizomte tawh kikaikhawm in amau Thalloh ahi Bangkuapite inn ciatah a omkhop uh kul hi.\n01. Do na lingling do na lingling e, gual in kumkhua do na lingling e. Gual in kumkhua do na lingling e, Do (Lian Do) han ah nau bang va kap tang e. Nau bang kap khau bang va ciah tang e, gual ii lenna taang na silsial e.\n02. Daidam a zal lawh nunnuamno, kumcin lenkhuang tawi ging naza nam, ging na za nam aw. Kumcin kei khuangtawi ging na zak aa leh, ngaihno kei tongsuah siam na za nam, siam na za nam aw.\n03. Kum kikhen e solkha dang e, zin in vangkhua zong hen lawm aw e. Zin in vangkhua zong hen lawm aw, siangsung tui bang siang hen lawm aw e.\n04. Kawltu tawi kumkhua ih khenna ningzu khum leh aisa aw e. Ningzu khum leh aisa aw e, khan kumsawt ciamlai leng aw e.\n05. A nicin aa tutvum khawl lo dam in dawn aw nuam ningtui hi e. Gual tatsa bang ih zuihna hi dawn lungsut ken san muangno aw e.\n06. A nuam belin bang a nuam bel hiam, zua lam lensialki leh khuang nuam e. Zua lam lensialki leh khuang nuam zin lailen kal tangbang dam nuam e.\n07. Pupa gamzang tang kal khatah, tangkhat suan zong simtheihloh piang e. Tang khat suan zong simtheihloh piang bang din sungnek ban ka sam hiam aw.\n08. Thang Ho leh Lian Do a sen sanggah e, a mikai e mi zaluang kai e. A mi kai e mi zaluang kai e, khuakim kai e, lawibang thang na’ e.\n09. Tuan pupate khan kikung kuaihna, ta lei lawm ningbel tui aw dawn ka cim lo lai e lawm aw e. Ningzu sik bang ka dawn a lawm, len sesing bang kei ka gil lai, kei ka gil lai e.\n10. Pupa langlamh lenkhuang leh sialki, betloh in tulkei leh kilawm e. Tun ningsak leh vangkhua nuamno, lello o lawm ka duang laikuai e.\n11. Ka mazap aa tul suanbawi aw, ningneek kalah nahzingno aw e. Ning neek kal ah nah zingno aw, miim leh sawm tang tualkhia no aw e.\n12. Lia leh tang gawl bang ki-um a, lai-ah lenkhuang ging ngaihno aw e. Lenkhuang ging le zamluang ngaihno, galin donleng lunghehkai aw e.\n13. Kumkhen ningzu lunlai-ah e, kei hong buallah hi tang tun aw e. Kei hong bual lah hi tang tun aw, sing gamah lungzuang veng tun aw e.\n14. Tun sungkhat piang tang laizom teng, sinthu khat in tui bang luang leng e. Tukawl tawi kumkhua ih do leh, pupa sinthu ih lelna hi e.\n15. Lenlai sinthu kumkhen lenkhuang, khang zamluang in kei hong phawng lai e. Khang zamluang in kei hong phawng lai, lenkhuang tawi maimit aa tuang lai e.\n16. Tuan pupate khan kigui zopna, khangsawn te’n kumkhua ih do, ih dodo nuam e. Ih do do nuam tuan sinthu zilhna, lenkhuang leh ciandal ih sai, ih sai sai nuam e.\n17. Pupa phuhsa kum khuadona, simsing bang gil den hen lawm aw e. Simsing bang gil den hen lawm aw, khangsawn momnote’n, gia bang zuun leng e.\n18. Hong kitawi vua lia leh tang aw, pupa pianzil meibang theng kuan e. Meiibang thengkuan pupa pianzil, nahzu bang puah dih ni guai aw e.\n19. Sian sinthu leh pupa sinthu, khang damtui bang gawm theileng kilawm pen e. Kilawm pen e, pupa sinthu zong, tung Sianmang in ni bang awi hi, ni bang awi hi e.\n20. Pupa phaksap zang dontual nenah, va bang laam zaideih ih khian, sing na dildial, luang na dildial e. Luang na dildial nunnop paal lawhna, tuan pupate laukha’n zong, ahong zo diai ahong laam diai e.\n21. Pupa tuan sinthu lah zilvawi, tung Sianmang sinthu lah zilvawi e. Sinthu phateng kai bang gawm vawi, momno ei khan sang kitawi vawi e.\n22. Kumkhen ningzu khum nalai a, khenta ning ngaih zalmang pha man aw. Mangpha man aw Sian in siam hen, maikumah tuah ding kiciam vawi e.\n23. Kumkhen ningne seino gual aw, Siansiam tangbang damciat leng cing e. Sial zatam leh lung ih zuanteng, nuaciang siat in, kumkhen tawh sen leh khawm ta ni e.\n24. Kum khuakhen ding pamciang tulta, nang na senleh kik ta lawm aw e. Nang na senleh kikta lawm aw, gualgen vangthang sawtta lawm aw e.\n25. Kum khuakhen tulnah zingtah e, lawm aw kei lungzuan tawh zing khawm e. Gual ngaih sialleng lun sumtualah, sialtam in mawng bang ei kan ta e.\n26. Kum kikhen e ciin sumtualah, tulvum zai awi kasa lawm aw e. Tulvum zai awi lah hilo aa, lia leh tang lam siamno lawm aw e.\n27. Kum kalkhat haibang ih ngak ning leh aisa, nui hiuhiau laikuang ih um nun in nuam e. Sian in kumsawt gamgua bang honghawi hen aw, kumsawt laikuang um dingin hong siam hen aw.\n28. Tuuk leh khal kikhenna dingin, lailen hong tualkum ta e ngaih aw. Lailen hongtual kumta e ngaih, thangvan a zal lunggin hong tualkum mawh e ngaih aw.\n29. Mualdawn nahneu lahmei cimta, tungciang se-al pawl bang lawm aw e. Tungciang se-al pawl bang lawm aw, kawlciang in vangkhua lumh lawm aw e.\n30. Lummei hong kai ciiciaii e khuavan nuaiah, tuk leh khal kidanna ding aw e. Tuk leh khal kidanna ding lummei hong kai, khuavan theng leh khua dai lawm aw e.\n31. Kum khenna ding tulnah dawnsuangta, zolei lentang na dangta ngaih aw. Zolei lentang na dangta ngaih, vaiva tongsuah kidangta ngaih aw.\n32. Kum khen ningtuino kidawn e, kawi leh von Niang ngai ing aw e ngai ing aw aw e. Kawi leh von Niang vang kong ngaih man, ka duang lo bang tul ing aw aw e.\n33. Si leh hing aw lawh zatam aw, kumkhen lenkhuang ging na za nam aw. Kum khen lenkhuang ging na zak a leh, ngaihno kei tongsuah siam na za hiam, siam na za hiam aw. Agelh: Awn Za Pau\nPrevious: Ki mawhsak Lo\nNext: Khuado pawi i cih banghiam? ~ Tawng Do Cin


url: =1-3. Ah balyng te paw thawng kya mou pung ah ccaw oh, Zahova nynh pawtemou yn lue sah cih?\nNA SEI keiccuze thawng na ccah cite na mihmaevaw kya ung sah ku tua. Lue kho nawlang ngaehoinaw mah kharouh ung vae khyh. Malang hanglang ngaehoinaw a ung khyh hawte pawpaw cyikhonaw mah ung vae khyh. Thuasalama ngaehoinaw ung vae khyh cite na tuaku lya khe thungnaw hoipaw lukheih nynh lue kho nawlang kae bung cih cite bya ae king pya ku! Nang pawtemou na ung cih?\n2 Aening balyng tuh chiinaw thawng kya pung ah ccah vae oh paw nynh thua. Pawpaw te ah zuaku oh ze mah luekhonaw ung khyh. Thuasalama Zahova tuh chiinaw kyate lue sah khonaw thungnaw ahoi. Amaw nynh hynhte bya yn king, ‘nyathyakou ro a thua cih paw raw tuh chiinaw nynh thua,’ a ci.—1 Korinhae 15:26.\n3 Chiiraw ri keiccuze thinphang bungzounaw kyate luenaw ka mue vae cite na mihmaevaw kya ung sah ku tua! Thuasalama Zahova nynh chiinaw kyalya zo sah lang khyh. A chih hae paw miakaw kha bua yng tho sah thui cih hae. Tuh-e tuh na hanglang paw suilang mou a ung tuatua. Amaw nynh ‘chiinaw kyate bua yng thothui cih hae’ cite bya yn king. (Isaiah 26:19) Tuh-e tuh Baebu nynh thothuinaw cite a ci.\nAH SUNGSAH OH PAW LUKHAKHEIH A CHII VAE ZE\n4. (a) Ah innbyng lukhakheih tukhyhze ah sungsah paw ah bang lukhakheih a chii vae ze paw nynh mou ah lung yn dae sah kho? (b) Zisu a vaeccaw hae tuh hung hae mou?\n4 Ah innbyng lukhakheih tukhyhze ah sungsah paw bang lukhakheih a chii vae ze ngaesang kho leilang ciate ah thinlung myarya a ccih kha zaw. Yn bung kho lang paw ung vae khyh cite ah ngae mah kou a thah cih. Kha-e paw kha bua hing thui sah cite pawpaw mah ah cyih kho khyh oh. Thuasalama Baebu nynh ngaengangnaw yn pya kho. (2 Korinhae 1:3, 4 ria.) Zahova te Zisu nynh ah sungsah oh paw lukhakheih a chih hae paw kha hohtuh temou a tho sah thui ry hae cipaw tousenaw ccangkheih dotua oh sih. Zisu laevaw ung lyaze Lazaruh te a u nung hae Maccah te Meri kalang pei a la pae bua. Tuh-e luthung hae tuh Zisu te a ccaw kuh hua hae paw nynh thua hae. Baebu nynh hynhte a ho: “Zisu nynh Maccah, a neitanung te Lazaruh kha a sungsah hae.” Ninkheih tuh Lazaruh kha a la chih.—Johan 11:3-5.\n5, 6. (a) Lazaruh a innbyng hae te a vaeccaw hae mih ngae a thya lya kha Zisu so pawtemou a ung? (b) A chih paw tungvaw Zisu a ngae thyanaw nynh pawccemou lungdaenaw yn mue sah?\n5 Zisu nynh Maccah te Meri kha lungdaenaw pyalang hae a la cceih. Zisu yng thua cipaw Maccah nynh he thae tuh, amaw te tungkulang a la cceih. Zisu he muih tuh a lung myarya a tua, thuasalama Maccah nynh, “Bawipaw, e kya nang na ung lang ze, ka rae paw a chih cih leipaw,” cite a ci. Tuhte a cize mah Zisu tuh nya phe a thya vae. Zisu nynh Maccah, Meri a raw hae paw kha a muih tuh a ngae eih thah zah arah bua. (Johan 11:21, 33, 35) Zisu nynh a ngae myarya thya hawte aening mah ah sungsah oh paw lukhakheih a chii lang ze a ngae myarya ah thah cih kha zaw?\n6 Zisu Khrih a ngaethyanaw nynh chiinaw te a sekuhte aening kha lung yn dae sah. Zisu tuh a Paaw te myarya alokuh hae. (Johan 14:9) Zahova tuh a thungnaw te chiinaw kha zungzae a zo sah kho hawte Zisu nynh a romawze yn zo sah pah vae cih.\n“LAZARUH YN TOI KUH!”\n7, 8. Maccah nynh sawlungphe kha pawcce a nue sah ry khyh hae, thuasalama Zisu nynh pawtemou a cyi?\n7 Zisu he la thua tuh Lazaruh a rua kha saw kya la uh hae zah lungphe te phe la khaw sung vae hae. Zisu nynh “lung kha nue oh” a ci pya hae. Thuasalama Maccah nynh nue sah ry khyh hae. Lazaruh tuh a chiinaw te “ninpali” a cih vae. (Johan 11:39) A raepaw Lazaruh kha Zisu nynh a tho sah thui ry cipaw Maccah nynh nyh khyh.\nLazaruh a thothui lya kha a innbyng hae pawcihmou mih lung a tua cih cipaw kha na mihmaevaw kya ungsahku tua!—Johan 11:38-44\n8 Zisu nynh Lazaruh kha, “Yn toi kuh” a ci! Maccah te Meri tuh mih ngae mih ang myarya a thua vae hae. “A chih paw ccungccapaw tuh yn pou zah a kuih te a ccu kha saw uh ccaw te phang vekuh.”(Johan 11:43, 44) Lazaruh tuh bua yng hing thui vae! Amaw tuh a innbyng hae ryte bua a ung kheih thui vae hae. Amaw kha phangphang pung hae zah a moi hae, bya a hoku kheih vae hae. Pawcihmou ngae-ang lang a ung! Zisu nynh Lazaruh kha bua a tho sah thui vae.\n“IMOHNUNG TARAW, KAE HO PYA, ‘THO CCAH VAE!’”\n9, 10. (a) Zisu kha ccungccaw hae tho sah thui kho nawlang thungnaw a pyatu tuh a hungmou? (b) A thothui hae paw kong hynh aening hanglang pawccemou aphute paw a thua?\n9 Zisu nynh ccungccaw hae kha amaw thungnaw te tou a tho sah thui hae? Thua khyh. Zisu nynh Lazaruh a tho sah thui maw khe Zahova kalang sawsang zah Zahova nynh Lazaruh a tho sah thui kho nawlang thungnaw a pya. (Johan 11:41, 42 ria.) A thothui paw tuh Lazaruh kyalya thua khyh. Baebu nynh myarya a ccih paw kum 12 nung imohnung kong mah a ho. A paw Zairu nynh a ccanung dang sah khylang Zisu kalang bungnaw a ngia. Lukheih kyalya paw ccanung nynh thua. Zairu nynh Zisu bya a ho pya mangccia lya khe ccungccaw abang nynh yng thua hae zah, “Na ccanung kha phe chih vae! Pawcce Sazaepaw hynh vawsaw na pya ry ung?” cite a ho pya hae. Thuasalama Zisu nynh Zairu kha “Rih nang, zyn kyalya zyn, te na ccanung tuh a dang cih” a ci pya. Zisu tuh Zairu a inn kalang khe a cceih bua vae. Inn pe he a thua hae tuh Zisu nynh ccungccaw hae araw hae paw kha a muih a thae tuh Zisu nynh miming kha, ‘Rah nang oh, imohnung tuh chih khyh, a itheihpaw nynh thua’ cite a ci pya hae. Imohnung a nungpaw hae tuh Zisu a ho paw kha mih ngae mih ang phe thua. Zisu nynh Imohnung a nung te a paw kyalya ung sah hae zah tuhlae paw tuh a to lang marya a toi sah ku hae. Zisu nynh Imohnung a kuih kha kyng zah, “Imohnung taraw, kae ho pya, ‘Tho ccah vae!’” Imohnung tuh vaekheihmaw te tho zah langpi a ccia paw kha a nung te a paaw nynh he a muih hae tuh pawcihmou mih lung a paw cih cipaw kha na mihmaevaw kya ung sah ku tua! Zisu nynh mih ccanung tuh phe a tho sah thui vae. (Marka 5:22-24, 35-42; Luka 8:49-56) Kha-e nin tetuh imohnung taraw a muih takyh hae te Zisu liate Zahova thawccinaw kha pei a tuathui maming cih hae. *\n10 Zisu nynh a la tho sah thui hae paw kha nyalang tuh bua a chih hae. Thuasalama kha-e hae kong rianaw liate aphu myarya te paw ngaehoinaw ah hoi kho oh. Zahova nynh ccungccaw hae kha tho sah thui ary hae hawte tho mah yng tho sah thui cih hae.\nTHOTHUINAW KONG KYATE HAWNAW LAW KUH\nZuitu Piter nynh Khrihccaw nopi nung Dawka kha a la tho sah thui.—Zuituhae 9:36-42\nElizah nynh nuhmaenung ccahpaw kha a la tho sah thui.—1 Siapharang 17:17-24\n11. Phunghotu 9:5 kya-e nynh Lazaruh kong hynh ame cipaw pawtemou yn ny sah?\n11 Baebu nynh ‘a chih paw tuh pawpaw mah nyh vae khyh’ cite ccaeteccae lang yn ccangpya. Tuh-e tuh Lazaruh kong liate ame cipaw ah ny oh. (Phunghotu 9:5) Zisu nynh Lazaruh tuh a iitheih paw nynh thua a ci. (Johan 11:11) Lazaruh nynh saw kya a ung lya kha “pawpaw mah nyh khyh.”\n12. Lazaruh a thothuinaw nynh thothuinaw solei a ung cipaw pawtemou yn ny sah?\n12 Zisu nynh Lazaruh a tho sah thui paw kha ccungccaw patae hae nynh a la muih hae. Zisu nynh ngae-angnaw lepaw pipi a la rae paw kha a raw hae nynh mah a la muih hae. Lazaruh bua a thothui paw nynh thothuinaw a ung ccahccing cipaw a lang sah. (Johan 11:47) Ccungccaw patae nynh Lazaruh a thothui paw a muihnaw hae liate Zisu tuh Pachia nynh yng sawpaw ccahccing nynh thua cipaw a zyn hae. Zisu a raw hae nynh tuh ry khyh hae, tukeiccuze Zisu te Lazaruh kha chia lang a paccyngku vae hae.—Johan 11:53; 12:9-11.\n13. Zahova nynh a chih hae paw kha bua yng tho sah thui cih hae cipaw pawccemou ah zyn kho oh?\n13 Zisu nynh ‘ka syntaw hae paw miakaw kha Saw kyate’ ka tho sah thui cih hae a ci. (Johan 5:28, NW) Asuilang tuh Zahova nynh a syntaw hae paw rou nynh yng thothui cih hae. Zahova nynh a tho sah thui rypaw tuh atyngre marya a syntaw kou. A syntaw kho ccahccing cih tou? A thua, vawlaepi kya riatae lei awsi hae a ung hae. Baebu kya Zahova nynh awsi hae kha mih balyng mih min te pung a ko hae a ci. (Isaiah 40:26 ria.) Awsi hae kha mih min te pung a syntaw kou lang hae a thua ze a chih hae paw miakaw mah zoi ba heih te thothui lang marya a syntaw kho cih hae. Tupiaze, Zahova tuh atyngre raetu nynh thua, tukeiccuze a thungnaw liate ccungccaw hae kha bua yng tho sah thui vae cih hae.\n14, 15. Zawbah a bya nynh thothuinaw kong pawmou yn ny sah?\n14 Zyn tyng paw Zawbah nynh thothuinaw a ung cite a zyn. Amaw nynh, ‘Ccungccaw hynh chii vae ze, bua a hing thui kho ung cih tou?’ cite a khia. Amaw nynh Zahova kha, ‘Yng ko lah, kae awi cih. Na kuih te na rae hae paw kya thawccinaw na hoi,’ cite a ci. A thua, Zawbah nynh Zahova tuh a chih hae paw kha malangze yng tho sah thui cih hae cipaw kha a la ny.—Job 14:13-15.\n15 Thothui lang ngaehoinaw nynh nang kha pawtemou ae ung sah? Na ngae na ang a thua cih zah hynhte mah na tua kho, Ka innbyng, ka bang hungmou a chih paw ung, miming so yng thothui bua cih hae ve ma? Zahova nynh a chih hae paw kha bua tho sah thui a ry hae cipaw nynaw nynh aening kha lung yn dae sah. Baebu nynh a ho paw hynh a hung hae mou yng thothui cih hae zah pawkyatemou yng thothui cih hae cipaw kha do tua oh sih.\n“AMAW ROI KHA YNG THAE HAE TUH YNG THOTHUI CIH HAE”\n16. Yng thothui cih hae paw nynh laephivaw lang pawcihhawpaw hingnaw temou a hing vae cih hae?\n16 Langmawlya, a la thothui hae paw kha e laevaw hing mih innbyng hae ryte bua la ung kheih hae. Malang she mah tuhawte nynh yng cyih kuh cih. Thuasalama tuh-e lae houh yng hoyhua vae cih. Pawccemou? Pawccecize yng thothui cih hae paw tuh zungzae a hing vae cih hae zah chii mah chih boi vae lang khyh hae. Atunin hawte laephi pyngpi kya hinglang zah khua sa lang vae. Rawtukunaw, ziaku buakunaw te cciihawnaw ung vae lang khyh.\n17. A hung hae mou yng thothui cih hae?\n17 A hung hae mou yng thothui cih hae? Zisu nynh, “saw kya a ung hae paw balyng nynh amaw roi kha oun thae cih hae zah, oun pou cih hae paw accyh tuh yng thua cih,” a ci. (Johan 5:28, 29, BI) Te Byaphy 20:13 nynh, “Te rili nynh a kya ung paw a chih hae paw kha a pou khae, te Chiinaw te Michii khua nynh mih kya ung paw a chih hae paw kha a pou khae hae,” cite a ci. A thua, riataelei ccungccaw hae tuh bua yng hing thui vae cih hae. Zuitu Paul nynh mah, “te adingpaw te ading leipaw paryh chiinaw kyate a thothui cih hae,” a ci. (Locceihtu‛ae 24:15 ria, BI) Tuh-e tuh paw suilangmou?\nA chih hae paw tuh Paradais kya bua yng thothui cih hae zah ah sungsah oh paw hae ryte bua ung kheih lang vae\n18. “Ading hae paw” tuh a hung hae mou, hung hae mou yng thothui cih hae?\n18 “Ading hae paw” lungkhuze Zisu laevaw lang yng rungmaw la hing hae paw zyntyng paw Zahova see hae mah a pa bua hae. Tuh-e hae kya ze Noah, Abraham, Sarah, Mawsi, Ruth te Esther hae mah laephivaw hing lang yng thothui cih hae. Zahova kya zyntyng hae paw nopi pise hae kong kha Hebruhae alepaw 11 kya na ria kho. Aening she kyaze zyntyng te a chih hae paw so? Miming mah “a ding hae paw” a thua bua hae keiccuze yng thothui bua cih hae.\n19. “Ading lei hae paw” tuh hung hae mou? Miming kha Zahova nynh pawmou a pya cih hae?\n19 “Ading lei hae paw” tuh Zahova kong a nyh boi loh lei hae paw kha nynh a thua. A chii vae hae ze mah Zahova nynh miming kha ning khyh hae. Zahova nynh yng tho sah thui cih hae zah amaw kong ccangkunaw te a rya law kho naw kha a mue sah ung cih hae.\n20. Pawccemou michii miakaw a thothui lang khyh hae?\n20 E hynh a chih hae paw miakaw yng thothui cih hae cinawpaw thua tou? Thua khyh. Zisu nynh abang tuh thothui vae lang khyh hae cite a ho. (Luka 12:5) Ccungccaw lukhakheih kha a thothui cih, thothui lang khyh cipaw a hung nynh mou bya a pae cih? Zahova tuh alehua paw bapiatu nynh thua. Thuasalama Zahova nynh Zisu kha “a chihpaw te a hingpaw bapiatu” lang kaw a pya. (Zuituhae 10:42) Hunghung ze mah ngaesikunaw thinlung a hoilei hae paw miakaw tuh thothui vae lang khyh hae.—Piachihpaw 19 kya do.\nVAWLANG A THOTHUI CIH HAE PAW\n21, 22. (a) Vawlang thothuinaw cipaw asuilang tuh pawmou? (b) Muihsaw pyng te masaty a thothui ty paw tuh a hungmou?\n21 Baebu nynh ccungccaw abang tuh vawlangkhua a kae cih hae a ci. Vawlang kae lang a thothui cih hae paw tuh chisaw pyng te thothui lang khyh hae. Muihsaw pyng te nynh a thothui cih hae.\n22 Zisu tuh muihsaw pyng te masaty a la thothui ty paw nynh thua. (Johan 3:13) Zisu tuh a chianaw hae te ninthungnaw khe Zahova nynh a tho sah thui vae. (Sam 16:10; Zuituhae 13:34, 35) Zisu tuh chisaw pyng te thothui khyh. Zuitu Piter nynh Zisu tuh “pyngsaw kya chia athua zemah muisaw liate hingsah athua” cite a ccae sah. (1 Piter 3:18) Zisu tuh myarya thungpaw muihsaw pyng te nynh a thothui. (1 Korinhae 15:3-6) Thuasalama Baebu nynh muihsaw pyng te a thothui paw tuh a mah khae kyalya thualang khyh a ci.\n23, 24. Zisu nynh a hopaw “Tuuphu taraw” tuh hung hae mou, luhozeihmou a cih hae?\n23 Zisu nynh a chii maw khe zyntyng hae paw a zuitu hae kha, “Nangning hanglang ungnaw paccyng khylang ka lah cceih ci,” cite a ho pya hae. (Johan 14:2) Tuh-e tuh amaw ryte vawlang uhnaw kaw ahoi cih hae paw a zuitu hae a ho pya hae paw nynh thua. Hozeihmou a cih cih hae? Zisu nynh miming kha “tuuphu taraw” cite a ko hae. (Luka 12:32) Zuitu Zawhan nynh, “Tuinte ka doza Zion Mua [vawlangkhua] kya Tuutaraw a thadyngpaw ka muih; mih terui kya amin te a Paw min a zeikuhpaw ccungccaw 144,000 amaw ryte ah ung hae,” cite ccaeteccae lang a ho.—Byaphy 14:1.\n24 144,000 Khrihccaw hae tuh hotuhmou a thothui cih hae? Baebu nynh Zisu vawlang uhnaw kaw a mue koute nynh a thothui cih hae a ci. (1 Korinhae 15:23) Zisu nynh vawlang tuh atu a uh vae, 144,000 hae mah a lunghua tuh thothui hae zah vawlang a kae vae hae. Miming tuh atunin ccyh kya hing hae sah lah ze ma a chih hae tuh vawlang palou a kae vae cih hae. Thuasalama cungccaw a lunghua tuh malang she laephivaw Paradais kya nynh yng thothui cih hae.\n25. Malang a balu kya paw kong mou ccangku lang?\n25 Zahova nynh ccungccaw balyng hanglang chiinaw kha zungzae yn ro pya lang paw ccyh myarya a nae vae! (Isaiah 25:8 ria.) Thuasalama vawlang kae hae paw tuh pawmou a cyih cih hae? Baebu nynh Pachia accozah kya Zisu ryte uhnaw kaw ahoi cih hae cite yn ccae sah pya. Tuh-e accozah kong kha malang-e abalu kya bua ccangku lang.\n^ par. 9 Baebu nynh imua piccang, nopi pise, Israel hae te minphuin ccang paw hae a thothuinaw hae kong mah a ho. Tuh-e hae kong kha 1 Siapharang 17:17-24; 2 Siapharang 4:32-37; 13:20, 21; Matthai 28:5-7; Luka 7:11-17; 8:40-56; Zuituhae 9:36-42; 20:7-12 hae kya ria kho a thua.\nAMEPAW BYA 1: ZAHOVA NYNH CHIINAW TUH YNG ZO SAH VAE CIH\n“Nyathya nin kyaze a taelang paw raw tuh chiinaw nynh a thua.”—1 Korinhae 15:26\nLukhakheih a chii vae ze Baebu nynh aening kha pawtemou ngaengangnaw yn pya?\n2 Korinhae 1:3, 4\nAh innbyng tukhyhze ah naekuh oh paw vaeccaw a chii vae ze, yn bungtu ung khyh cite ah tua kho oh. Baebu nynh aening kha ngaengangnaw ccahccing yn pya.\nZahova tuh chiinaw hynh zungzae zo sah khonaw thungnaw ahoi. A chih hae paw kha mah yng tho sah thui cih hae.\nAMEPAW BYA 2: THOTHUINAW A UNG CIPAW AH ZYNNGANG OH\n“Imohnung taraw, thokuh kae cipya!”—Marka 5:41\nThothuinaw a ung cipaw pawccemou ah zynngang oh?\nZisu nynh Lazaruh kha a tho sah thui.\nZisu nynh imohnung taraw kha a tho sah thui.\nZisu nynh Zahova thungnaw kha mangte a chih hae paw kha a tho sah thui hae.\nA chih hae paw kha Zisu nynh a tho sah thui hae cipaw a muih hae paw ccaeccei patae a ung hae. Zisu a raw hae nynh mah amaw nynh a tho sah thui kho cipaw a ny hae.\nAMEPAW BYA 3: ZAHOVA NYNH CCUNGCCAW PATAE KHA BUA YNG HING SAH THUI CIH HAE\n‘Nae ko cih zah kae oi cih, na kuih te raepaw uh-ccaw tuh muih na ry maming cih.’—Job 14:13-15\nA hung hae mou yng thothui cih hae?\nZahova nynh a syntaw hae paw miakaw kha bua yng hing sah thui cih hae.\nA dingpaw mah a ding leipaw mah yng tho sah thui cih hae.\nZahova nynh awsi hae hynh ccangkheih raveih min a syntaw kho hae, tukeiccuze a syntaw hae paw a chih hae paw bua hing sah thui lang paw tuh a hanglang zoi baheih paw nynh thua.\nAMEPAW BYA 4: ABANG CCUNGCCAW HAE TUH VAWLANG KAE LANG YNG THOTHUI CIH HAE\n“Nangning hanglang ungnaw paccyng khylang ka cceih cih.”—Johan 14:2\nA hung hae mou vawlang kaelang a thothui cih hae?\nZisu tuh vawlang kae lang masaty a thothui ty paw nynh thua.\nZisu nynh a zuitu zyatari rou nynh vawlang kae lang a thothui cih hae a ci.\nZahova nynh vawlang kae lang 144,000 rou nynh a po hae.


url: =Zomi Youth Association Yangon ki phutta :: ZOMI DAILY\nZomi Youth Association Yangon ki phutta\nposted on 28 August 2014 at 12:14 pm Lomkholna: News, Zomi, ZYA\nZomi Youth Association Yangoon ki phutta\nZomi kipawlna tuamtuamte’ sungah Khangno lam kipawlna ahi Zomi Khangno Kipawlna (Zomi Youth Association-ZYA) pen Zomite’ omna khua tuamtuam ah kiphuankhia kawikawi a, ZYA Yangon zong tuni August 27,2014 ni-in TBCY biakinn Yangon ah kiphuankhia bek tham loin, a nuai a bangin panmun kiteelna zong kinei pah cih kiza hi.\nYangon ZYA EC member te ahih leh Anuai bang hi.\nPresident: Sia Peter Khual Lam Mang\nVice Pre:1:Rev Dr Nang Sawm Piang\nVice Pre:2:Steven Gin Lal Mang (Steven Mang)\nSecretary: Tg Chin Suan Kap\nAsst Secretary 1:Sia Do Khan Khup\nAsst Secy:2: Pa Ngo Thawng Mang\nSumkeem:Lia Ngai Tawi Lun Cing\nAccountant:Dr Cing Zeel Niang\nAudit 1:Tg Sian Khan Dong\nAudit 2: Mr. Kam Lam\n1:Dr. Suan Za Khup\n2:Lia Vung Lun Dim(Lun Dim)\n3:Pa Song Thawn Mang\n4:Pa Do Khan Sing\n5:Sia Kam Khan Dal\nZYA Yangon phuhna le EC kiteelna ah Dr. Prof. C. Thang Za Tuan, Rev. Dr. Do Suan Mung leh Rev. Dr. Simon Pau Khan En te zong kihelthei bek tham loin, thapiakna le thugenna tomkim nei uh a, Rev. Dr. Do Suan Mung (General Secretary-GZA) in ZYA Yangon-Executive Committee te thungetsakna le Topa’ tungah apna nei hi. Tua banah Rev. Dr. S. Pau Khan En (President- GZA) in hunzawh lungdamkohna le thupha piakna nei hi.\nZYA Yangon- Thudotpi (Advisor) dingte pen Executive Committee in nung teel ding uh a, a sawtlo in hong tangko khia ding cih kiza hi. Hun man khit ciangin Pa Do Khan Khup (OM Sport), Pa Kam Suan Mung (Secretary- ZYA Kawlpi), Pa Vungh Za Khup (ZOFA EC-Kawlpi) te in Nan Thi Dar kici Kawl ansai khatah nitak An vaak uh hi.\nPrevious: (Breaking News) Tulaai leitung Thuthang Tuamtuam Updates August 27, 2014\nNext: 2015 kiteelpi adingin malep nasepna te enciankik\nKentucky leh Asbury thu atom in (alunglutte bek)\nA suakcil naungek bangci kepding? (1)\nKa muhpak US Gamthu pawlkhat – 57\nSolkha tang nuai ah Tedim khuapi (5) ~ Hau Za Cin\nAmerican gammi khat Ebola lungno tawh US gam zuankik leuleu


url: =ZIUSA Reports: UN Numei Khawmpi (by Ningpi Gualnam) :: ZOMI DAILY\nposted on 7 April 2015 at 8:53 am Lomkholna: News, ZIUSA, Zomi\nZomi Innkuan USA kipawlna tang’in Zomi min tawh UN Numei Khawmpi ah akah Nu Zen Khan Ning (Sianu Ningpi Gualnam) in Khawmpi a kahna thu leh a tuahkhak thute pulakna (Report) hong puak a, kicing mahmah, kician mahmah in thupi mahmah hi. Hih Email tawh hong khakkhawm ingh.\nZIUSA kipawlna tang’in Khawmpi akah dingin akicial numei makai pawl khat sung pan, Zomi numei makai (6) leh\nZIUSA EC pan makai khat vakah zo hi. Khawmpi akah Makaite pen ZIUSA kipawlna min tawh sum leh paai a kisik zo hilo a, gam leh minam a itna uh, Zomi numeite dinmun a khualna uh, kipawlna a deihsakna uh tawh hong kipiakhia in Khawmpi akah uh ahi hi. A hun a vaite uh nusiabek hilo, amau leh amau lamsaap kisik in, zinbuuk zongtawm uh a, anguai a tuntawm uh ahi hi. Amaute kipiakkhiatna leh a minam itnate uh ZIUSA kipawlna in nakpi takin kizahtak a, amau tung ah nakpi takin kilungdam hi.\nSianu Ningpi in ahong puak thupulakna pen a manpha mahmah ahih manin, limtak in nasimsak unla, mailam maban kalsuanna ah lawhcinna leh mazanna ih neih semsem theihna dingin ma ih pankhop dingin ih kihanthawn hi.\nPrevious: Tulaai Leitung Thuthang Tuamtuam Updates April 6, 2015\nNext: ZTK hangaa ka ngaihsut khak Thu


url: =2008 Motorcycle Model Lineup - BMW, Buell, Ducati, Harley-Davidson, Honda, Kawasaki, Suzuki, Victory, Yamaha, Triumph, Hyosung, Bimota, KTM, Moto Guzzi, Hyosung, Ural, Royal Enfield\nIndex > 2008 Motorcycle Models\nYou are here: Index — 2008 Motorcycle Models\n2008 Motorcycle Models – Index\nTotal Motorcycle, your 2008 Motorcycle Model information destination.\nTotal Motorcycle Website is pleased to present the 2008 motorcycle models with detailed information, features, specifications and hundreds of desktop sized photos. Enjoy!\nNew 2008 Motorcycle Models


url: =CCleaner ~ Na Computer siansuah in :: ZOMI DAILY\nCCleaner ~ Na Computer siansuah in\nposted on 24 June 2016 at 8:48 am UTC+9:30 Lomkholna: Article, Feature, Sawltak, Tech\nCCleaner pen Piriform te hong bawlkhiat Donationware Program khat ahihi. Akizatna pipen ahihleh ih computer sung aom Temporary Files te hongsiansuah sak a, Windows Registry Error tezong hong sittelsak theihi. Tuabanah Internet ihzatna Google Chrome, Firefox tepan Browser Histories tezong honghepkhiat sakthei hi.\nHih Program pen “Donationware” cise uh a, huhna panpihna piaknopleh niallo uhhi. Hih program azang Users pawlkhatte citpiakna hangtawh amawkin akizangzangthei hizaw hi.\nComputer ihzat sawtleh “Temporary Files” pen akikhol toto hi a, ih computer nasepzia zong hongziakaisak tektek theihi. Tua akisamlua ahilo “Temporary Files” tengpen ih computer panin Start > Run > Temp mekleng Folder sungah MB tampi agik venvan namu dinghi.\nTua Folder sung aom Temporary Files tengpen avekin Delete zelleng ahoihzaw hi a, hih program in tuateng hong Delete sakthei hi. Adeihte’n hih http://www.piriform.com panin amawkin ki download thei hi.\nHih atung ateng banah Control Panel ah paikullo in, ih computer sung aom program te CCleaner panin ki Uninstall theihi. Tuabang mahin Microsoft Windows MSConfig Utility ah paikullo in, Start-up program te kibawl theihi. System Restore tezong ki Delete thei a, Cookies kikemte zong ki Check thei hi.\nHih program na Install ciangin “Recycle Bin” ah Right-click tawh aki Run theiding inzong ki Install thei hi. Windows leh Mac Version anih in bawl uh ahih manin, Platform nazat zawkzawk ah nuamtak in ki zangthei dinghi. Android Phone sung na ngawn ah ki Install theihi.\nDeihsakna tawh ihki gensawn Software khatpeuhpeuh nazatna panin siatna apianleh Zomi Daily in mawhpuak kilalo dinghi. Phattuamna aomtheih lehlah nang ahampha nahiziau hi. 2011-04-29\nHih Software pen abeisa kum 7 sungbang kizatzat detsa khat hi a, zatnuam mahmah ahih manin, khatvei kong Share sawnkik ahihi. ZD Sawltak #zomidaily\nPrevious: Korea Gam le Mi te: Zomi khat ii muhna pan (8) ~ Cope Suan Pau\nNext: A nahlawhpek khangno te ~ Pa Vial Khan Do